EMA o neželjenim efektima vakcine Astra Zeneka - BIGportal.ba\n8 Aprila, 2021 8 Aprila, 2021 05760\nKomitet za bezbjednost Evropske agencije za lijekove zaključio je da bi rijetka pojava krvnih ugrušaka sa niskim nivoom trombocita trebalo da bude navedena kao vrlo rijedak neželjeni efekat vakcine Astra Zeneka, navedeno je u saopštenju objavljenom na sajtu te evropske institucije.\nZa one koji su primili vakcinu, EMA navodi da bi odmah trebalo da zatraže pomoć ako se pojavi neki od simptoma – kratak dah, bol u grudima, otok u nozi, konstantni bolovi u abdomenu ili neurološki simptomi.\nNastavićemo da nadgledamo dostupne naučne dokaze o efikasnosti i sigurnosti svih odobrenih vakcina protiv kovida 19 i izdaćemo dalje preporuke ako je potrebno na osnovu nauke i čvrstih dokaza. Ovaj slučaj jasno pokazuje jedan od izazova koje predstavljaju velike kampanje vakcinacije. Kada milioni ljudi prime ove vakcine, mogu se desiti vrlo rijetki događaji koji nisu identifikovani tokom kliničkih ispitivanja. Uloga praćenja neželjenih efekata je da nam pomogne da brzo otkrijemo i analiziramo ove rizike i njihov uticaj na profil rizika koristi od vakcine – rekla je Emer Kuk, šefica Evropske agencije za lijekove.


Savremene klinike za preporod zdravstva - Glas Srpske\nMilijana Latinović 22.09.2018 09:13\nBanjaluka - Nove bolničke sobe sa kupatilima i deset operacionih sala dio su savremenih prostorija Univerzitetskog kliničkog centra (UKC) RS u koje se nakon gotovo pola vijeka seli Hirurgija i u kojima će oboljeli iz svih krajeva Srpske imati zdravstvenu zaštitu na nivou svjetskih klinika.\nOstvarenje višedecenijskog sna, da najveća zdravstvena ustanova u RS bude smještena pod jedan krov, počinje u subotu nakon ceremonije otvaranja novoizgrađenog sjevernog krila i rekonstruisanog Centralnog medicinskog bloka UKC-a RS u banjalučkom naselju Paprikovac. Preseljenjem hirurških klinika i službi iz oronulih prostorija u moderan prostor pacijentima će biti olakšano liječenje, a ljekari će dobiti vjetar u leđa da oboljelima vrate osmijeh i ono najvrednije, zdravlje. U novoizgrađenom sjevernom krilu biće smještene sve hirurške klinike i službe, najmodernije operacione sale i intenzivna njega sa 44 kreveta, kao i Centar urgentne medicine, Patologija i Sterilizacija.\nZa ljekare koji su godinama najkomplikovanije hirurške zahvate izvodili u oronulim salama, preseljenje u nove prostorije predstavlja prekretnicu ne samo za zdravstvenu ustanovu u kojoj rade, već i za zdravstvo Srpske.\n- Ovo je istorijski momenat. S nestrpljenjem očekujem preseljenje u renovirane prostorije i operacione sale sa vrhunskom opremom jer će time i pacijenti i osoblje imati uslove za boravak i rad na svjetskom nivou - rekao je načelnik Službe za torakalnu hirurgiju Marko Kantar.\nDirektor UKC-a RS Vlado Đajić kazao je u petak da je sve spremno za svečano otvaranje.\n- Dug i naporan rad dao je odlične rezultate na koje smo ponosni. Timovi UKC-a, Ministarstva zdravlja i socijalne zaštite i izvođača radova “Vameda” radili su i po 20 časova dnevno i sve je završeno i prije roka. Ovo je dobit za svakog stanovnika Srpske - naglasio je Đajić.\nMinistar zdravlja i socijalne zaštite RS Dragan Bogdanić istakao je da novi dijelovi UKC-a RS izgledaju mnogo bolje nego što se očekivalo.\nOvo je istorijski događaj za zdravstvo RS, a UKC RS je trenutno najbolji zdravstveni centar u okruženju. Samo u ovu fazu rekonstrukcije Centralnog medicinskog bloka i izgradnje sjevernog krila uloženo je oko 84 miliona evra bez PDV-a - rekao je Bogdanić.\nVlado Đajić je u petak rekao da su u završnoj fazi pripreme za prvu operaciju koja će u ponedjeljak biti obavljena u UKC-u RS uz pomoć tima ruskih ljekara iz Sankt Peterburga.\n- Riječ je o operaciji debelog crijeva poslije koje su pacijenti do sada imali rez od 15 centimetara, oporavak u bolnici je trajao 15 dana i bili su na bolovanju po pola godine. Sada će rez biti centimetar do dva, pacijenti poslije dva do tri dana odlaze kući, a već nakon mjesec mogu da se vrate poslu - naveo je Đajić.


Ministrica Ankica Gudeljević se, u odvojenim posjetima, susrela sa ministricom prosvjete i kulture Republike Srpske Natalijom Trivić i ministricom porodice, omladine i sporta Sonjom Davidović\nMinistrica Ankica Gudeljević se, u odvojenim posje...\nMinistrica Ankica Gudeljević posjetila je Vladu Republike Srpske i na odvojenim sastancima razgovarala sa ministricama Natalijom Trivić i Sonjom Davidović o poboljšanju saradnje Ministarstva civilnih poslova BiH i resornih ministarstava u RS.\nGovoreći o obrazovanju i obrazovnim sistemima u BiH, obje ministrice su naglasile da treba iskoristiti sve raspoložive resurse kojih je mnogo, kao i sve mogućnosti kojima raspolažu oba ministarstva kako bi učinak za obrazovanje u cijelosti bio na najvišoj razini. Uvjet za dobru saradnju jeste međusobno uvažavanje i poštovanje ustavnih nadležnosti.\nGovoreći o sportu, porodici i mladima, ministrice Gudeljević i Davidović su se složile u stavu da mnoge aktivnosti stoje pred ovim ministarstvima, da predstoje formiranja zajedničkih komisija kao i strateških dokumenata, te da je u svakom trenutku nužno imati u vidu ustavne nadležnosti koje su nužan uslov za brzo i nesmetano odvijanje saradnje.\nPrioritetni zadatak će biti usaglašavanje stavova u vezi sa formiranjem Vijeća za sport i kreiranju strategije u sportu kao i formiranje vijeća i komisije za mlade.\nZaključak oba razgovora je da je nužno uvažavati sve aktere u lancu komunikacije te da će otvoreni razgovori uz međusobno povjerenje doprinijeti kvalitetnom provođenju svih zajedničkih aktivnosti i projekata.


kreativnaevropa.me - Na Cetinju održana prezentacija programa Kreativna Evropa\nProgram EU Kreativna Evropa predstavljen u Beranama\nNa Cetinju održana prezentacija programa Kreativna Evropa\nPrezentacija programa Kreativna Evropa, na kojoj su govorili prof. mr Janko Ljumović, ministar kulture i mr Aleksandar Andrija Pejović, ministar evropskih poslova, održana je 13. januara 2017. godine u Ministarstvu kulture na Cetinju.\nMinistar Ljumović je u svom obraćanju naveo: “Učešće Crne Gore u programima Evropske unije od izuzetnog je značaja, budući da obezbjeđuje integraciju crnogorske kulture u međunarodne razvojne tokove, kvallitetnu promociju i prezentaciju producenata i umjetnika. Kreativna Evropa u mnogome promoviše i kulturnu raznolikost i odraz je savremenog evropskog kulturnog identiteta. Crnogorski kulturni identitet u kontekstu evropskog kulturnog identiteta važno je jačati kroz programe, projekte i ideje koje će na taj način kulturu Crne Gore pozicionirati u evropskom prostotu kulture. Članstvo u ovim programima strateško je opredjeljenje Ministarstva kulture. Tu strategiju je potrebno afirmisati kroz različite aspekte kulturne politike kako na nacionalnom tako i na lokalnom nivou, i u svim poljima kulture, javnom, privatnom i nezavisnom sektoru. Konačno, učešće u programima Evropske unije sastavni je dio evropskih integracija za koje je i kultura jako važan segment.”\nGovoreći na prezentaciji programa, ministar Pejović je istakao važnost međuinstitucionalne saradnje u procesu integracije i korištenja fondova, kao i umrežavanja u okviru evropskog kulturnog prostora, zasnovanog na raznolikosti u oblastima jezika, stvaralaštva i kulturne baštine. Naglasio je da je, na osnovu iskustava stečenih u prethodnoj finansijskoj perspektivi, u predstojećem periodu potrebno pronaći model učešća u ovom programu Unije koji će omogućiti ne samo uspješnije korištenje dostupnih fondova nego i svjesno promišljanje onih kulturnih tekovina koje Crna Gora želi i namjerava unijeti u Evropsku uniju. Naglasio je da je učešće u ovom programu prilika je da crnogorske ustanove kulture, nacionalne i lokalne, nevladine i druge organizacije kulture, ostvare finansijsku podršku Evropske unije za realizaciju međunarodnih projekata kulturne saradnje.\nNa događaju su prezentovani i primjeri uspješnih projekata koji su do sada ostvarili neki vid podrške na konkursima programa Kreativna Evropa. Jelena Mišeljić, producentkinja KotorArt - Kotorskog festivala pozorišta za djecu, predstavila je izdanje Festivala iz 2013. godine za koji je ostvarena podrška Evropske unije u okviru programa Kultura 2007-2013. Vuk Perović, umjetnički direktor NVO Crnogorski filmski festival predstavio je šest filmova za čiju je distribuciju ova organizacija dobila fondove EU, ističući važnost saradnje i umrežavanja sa srodnim organizacijama na evropskom nivou.\nSavjetnici u Ministarstvu kulture i predstavnici Deska za Kreativnu Evropu Ilija Subotić i Milena Ražnatović upoznali su prisutne s prioritetima potprograma Kultura i MEDIA, pozivajući ih da se o svim aktuelnostima o Programu mogu informisati putem nedavno uspostavljenog veb sajta www.kreativnaevropa.me\nOvaj događaj je organizovalo Ministarstvo kulture u saradni sa Ministarstvom evropskih poslova, a bio je namijenjen predstavnicima crnogorskog kulturnog sektora.


Izvor: Radio Televizija Vojvodine, 08.Jul.2020, 15:40\nNemačka kancelarka Angela Merkel poručila je da će fundamentalna prava, kohezija, zaštita klime, digitalizacija i EU uloga u svetu biti pet prioriteta nemačkog predsedavanja Savetom EU do kraja godine.\n"Fokus će se održati i na perspektivi pristupanja Zapadnog Balkana", poručila je Merkel.\nOna je predstavljaujući program nemačkog predsedavanja pred Evropskim parlamentom u Briselu naglasila da će u okviri spoljne politike EU Belin uraditi sve što je u njegovoj moći, kako bi se fokisirao na pristupne konfrencije.\n"Moramo da se angažujemo u razgovorima sa Severnom Makeodnijom i Albanijim i nastavimo prespektivu pistupnja Zapadnog Balkana", najavila je Merkel.\nNoviMagazin.rs: Merkel: Zemljama Zapadnog Balkana dati perspektivu članstva u EU\nMerkelova je rekla da će fundamentalna prava, kohezija, zaštita klime, digitalizacija i EU uloga u svetu biti prioriteti nemačkog predsedavanja Savetom EU...”Fokus će se održati i na perspektivi pristupanja Zapadnog Balkana”, poručila je nemačka kancelarka...Ona je predstavljaujući program...\nIzvor: Deutsche Welle, 09.Jul.2020, 08:32


Skupština Srbije nastavila objedinjenu načelnu raspravu - Politika - Dnevni list Danas\nPočetna » Politika » Skupština Srbije nastavila objedinjenu načelnu raspravu\n0Piše: Beta 06. marta 2019. 10.52\nSednici i dalje ne prisustvuje deo opozicionih poslanika.\nDok su juče, kada je počelo redovno prolećno zasedanje parlamenta, poslanici vladajuće većine i Srpske radikalne stranke u sali predlagli tačke za dopunu dnevnog reda, postavljali pitanja i raspravljali o tačkama dnevnog reda, deo opozicije je to činio u skupštinskom holu.\nParlament bojkotuju poslanici Demokratske stranke, Socijademokratske stranke, Narodne stranke, Dveri, Nove stranke, Stranke moderne Srbije, Dosta je bilo i samostalni poslanici.\nNa dnevnom redu sednice su Predlog zakona o Centralnom registru stanovništva u kojem će biti podaci građana iz različitih evidencija, zatim izmene Zakona o sredstvima za ishranu bilja i oplemenjivačima zemljišta, kao i Zakona o bezbednosti hrane, o sredstvima za zaštitu bilja i o zdravlju bilja, koje je podnela Vlada Srbije.\nPred poslanicima je i Predlog zakona o ugostiteljstvu, Predlog zakona o turizmu, potvrđivanje Ustava Međunarodne organizacije za civilnu zaštitu i o prestanku važenja Sporazuma između Saveznog izvršnog veća Skupštine Socijalističke Federativne Republike Jugoslavije i Vlade Malezije o izbegavanju dvostrukog oporezivanja u odnosu na poreze na dohodak, sa Protokolom.\npoljoprivreda, Predlog zakona o centralnom registru, rasprava, skupstina srbije, turizamSrbija\nBez Dveri sutra u Skupštini Srbije


Obilježeno 13 godina od smrti predsjednika Miloševića (FOTO) – Volim Podgoricu\nHome / NOVOSTI / Obilježeno 13 godina od smrti predsjednika Miloševića (FOTO)\nObilježeno 13 godina od smrti predsjednika Miloševića (FOTO)\nPočast su odali SPS, Pokret socijalista, Udruženje „Sloboda“ i SRS, kao i građani iz Srbije i okruženja\nU Požarevcu je u ponedjeljak obilježena 13. godišnjica smrti nekadašnjeg predsjednika SR Jugoslavije i Srbije, Slobodana Miloševića (1941-2006), u dvorištu njegove porodične kuće u Nemanjinoj 41. Tim povodom, vijence na njegov grob položili su predstavnici SPS-a, Pokreta socijalista, Udruženja „Sloboda“ i Srpske radikalne stranke, kao i građani iz Srbije i okruženja. U ime socijalista, počast Miloševiću odali su član Glavnog odbora SPS-a Nikola Šainović i počasni predsjednik SPS-a, Milutin Mrkonjić.\nNa obilježavanju godišnjice nije se pojavio ministar odbrane i lider Pokreta socijalista, Aleksandar Vulin, ali je vijenac u njegovo ime položila delegacija stranke. I ovog puta, kao i ranijih godina, prvi posjetioci na grobu su zatekli vijenac od Miloševićeve porodice koja živi van Srbije – supruge Mire Marković, ćerke Marije i sina Marka.\nMilošević je sahranjen 18. marta 2006. godine, pod lipom u dvorištu porodične kuće, podignute na imanju roditelja njegove supruge.\nVenac od supruge Mire i dece\nIako zakon ne dozvoljava sahranjivanje van groblja, ono je, ipak, obavljeno, na osnovu odluke koju je usvojila tadašnja Skupština opštine Požarevca.\nNikola Šainović i Milutin Mrkonjić\nVenac od Aleksandra Vulina


Origami za optimizovano upravljanje dokumentima – Personal magazin\nU savremenim poslovnim okruženjima svakodnevno se susrećemo sa brojnim aktivnostima u vezi sa dokumentacijom. Zbog toga suu SRC-u pripremili poslovno rešenje Origami koje omogućava jednostavno, brzo, pregledno i sigurno upravljanje…\nU savremenim poslovnim okruženjima svakodnevno se susrećemo sa brojnim aktivnostima u vezi sa dokumentacijom. Zbog toga suu SRC-u pripremili poslovno rešenje Origami koje omogućava jednostavno, brzo, pregledno i sigurno upravljanje svim poslovnim dokumentima.\nOrigami omogućava efikasnu podršku pri radu sa ulaznom i izlaznom poštom, ulaznim računima, ugovorima i ostalim poslovnim procesima u preduzeću. Omogućava označavanje, sistematizaciju i uređenje svih dokumenata koji se pojavljuju u definisanim poslovnim procedurama i postupcima, te ih arhivira i čuva. Korisnicima omogućava efikasno i brzo pretraživanje dokumentacije, dodeljivanje i praćenje radnih zadataka, planiranih događaja i aktivnosti u vezi sa dokumentacijom.\nPri svakodnevnom radu često zaboravimo da obavestimo sve odgovorne učesnike, zato vam Origami taj zadatak olakša i sve upletene obavesti o njihovim obavezama u vezi planiranih aktivnosti, vodi računa o zaštiti dokumentacije od nedozvoljenog pristupa.\nOlakšava i pozivanje i vođenje sastanaka i sednica kao i kvalitetnije kontakte sa javnošću. U poslovnim sredinama koje koriste različite ERP sisteme (a posebno Microsoft Dynamics NAV) obezbeđuje punu integraciju tog sistema sa dokumentacijom iz poslovnog rešenja Origami. Zbog naprednih integracionih mogućnosti, Origami se može integrisati i sa drugim ERP sistemima (SAP, …), kao i sa drugim softverskim paketima i rešenjima različite namene.\nOsnovna zamisao pri razvoju poslovnog rešenja Origami je bila da se korisnicima ponudi efikasno radno okruženje koje će njihove svakodnevne rutinske postupke pri upravljanju značajnim poslovnim dokumentima, najbolje automatizovati, skratiti, ubrzati i učiniti ih efikasnijim, tako da imaju više vremena za obavljanje svoje osnovne delatnosti.\nOrigami takođe uređuje i standardizuje usvojene poslovne postupke i procedure. Time se skraćuje vreme potrebno za rešavanje postupaka, smanjuju se mogućnosti greške (uz puno poštovanje poslovnih pravila iz okruženja naručioca, svim korisnicima je uvek na raspolaganju poslednja važeća verzija dokumenta), poboljšava se kvalitet usluga zbog čega se povećava i zadovoljstvo zaposlenih u preduzeću. Posledica je efikasnije i ljubaznije preduzeće koje čini da i klijenti budu zadovoljniji.\nPrimenom elektronskog arhiviranja u okviru Origamija i savlađivanjem dokumenata u elektronskom obliku, smanjuje se mogućnost gubitka, uništenja (požar, poplava) ili nepotrebnog zastarevanja dokumenata, povećava se njihova sigurnost (nema neovlašćenog uvida u dokumente, niti krađe dokumenata), postupci pri radu sa dokumentima su bitno kraći i moguće ih je efikasno nadzirati. U Origami je takođe integrisana i podršku za digitalno potpisivanje i verodostojno elektronsko arhiviranje.\nOrigami za optimizovano upravljanje dokumentima was last modified: October 3rd, 2009 by Redakcija\nelektronsko arhiviranjeERP sistemiOrigamiposlovno rešenjeSRCupravljanje dokumentima


RTCG - Radio Televizija Crne Gore - Nacionalni javni servis :: Ekonomija :: "Glasanje o planu reorganizacije fabrike Lipovo neregularan"\nATLAS GRUPA TRAŽI PONIŠTENJE 15. 03. 2019. 17:11 >> 18:28 0\nATLAS GRUPA TRAŽI PONIŠTENJE\n"Glasanje o planu reorganizacije fabrike Lipovo neregularan"\nKompanije Atlas Grupa, Atlas invest i Zeta invest zatražile su da se poništi glasanje o Planu reorganizacije fabrike vode Lipovo u stečaju zbog, kako su naveli, niza neregularnosti.\nOni su zatražili i izuzeće sudije Privrednog suda Miodraga Anđelića zbog "nezakonitog postupanja i očigledne neobjektivnosti".\nIz Pres centra Atlas Grupe saopšteno je da je zatraženo izuzeće predsjednika Privrednog suda Blaža Jovanića zbog mogućeg pristrasnog postupanja prilikom ocjene za izuzeće Anđelića.\n"Razlog je taj što je u predmetu Meljine kompleks, u koji je Jovanić bio uključen, on već izuzet zbog postojanja sumnje u njegovu objektivnost", navodi se u saopštenju.\nPredsjednik Atlas Grupe Duško Knežević je, podsjeća se, protiv Jovanića podnio krivičnu prijavu kao člana organizovane kriminalne grupe koja djeluje sa ciljem da mu bude oteta sva imovina koju posjeduje u Crnoj Gori.\nIz Atlas Grupe su kazali da je, prilikom glasanja o Planu reorganizacije fabrike Lipovo, Anđelić postupak vodio suprotno članovima 166 i 167 Zakona o stečaju.\n"Nije uvažio osnovane primjedbe punomoćnika kompanija Atlas Grupa, Atlas invest i Zeta invest, više puta je prekidao vještaka finansijske struke i tražio od njega da skrati svoje izlaganje, isto kao i punomoćnika još jednog privrednog društva koje je povjerilac III isplatnog reda", ukazuje se u saopštenju.\nAtlas grupa Fabrika vode Lipovo\nPokrenuli arbitražni postupak protiv CG, traže 500 miliona eura\n30. 08. 2019. 13


Česi u inostranstvu već biraju novog predsednika zemlje\nČesi sutra i u subotu odlučuju prvi put u istoriji sami u drugom krugu direktnih predsedničkih izborima o tome ko će stajati na čelu Češke narednih pet godina, od marta kada sadašnjem predsedniku Vaclavu Klausu istekne drugi, poslednji mandat.\nZa češku dijasporu preko okeana, prvo u Brazilu, birališta su zbog vremenske razlike otvorena već danas predveče, dok će oko 8,4 miliona birača u zemlji na birališta izaći 25. januara popodne i 26. prepodne.\nU subotu uveče Česi će već znati da li se nastavlja era Vaclava Klausa, ako za šefa države bude izabran blagi favorit ovih izbora, bivši socijaldemokratski premijer od 1998. godine do 2002, ekonomista po obrazovanju Miloš Zeman (68).\nIli su se Česi, pojedostavljeno rečeno, priklonili drugoj ličnosti koja je ostavila dubok trag u savremenoj istoriji Čške, pokojnom vodji "plišane revolucije", pokojnom predsedniku Vaclavu Havelu, prenosi Beta.\nTo će biti slučaj ako u predsednički zamak Hradčani pošalju svojim glasovima potomka stare nemačke plemićke porodice kneza Karela Švarcenberga (75), koji je izmedju ostalog početkom 1990-tih godina bio šef Havelove predsedničke kancelarije, a pre plišane revolucije aktivno pomagao čehoslovačkim disidentima.\nAgencije za istraživanje javnog mnjenja posle fatalno pogrešnih anketa pred prvi krug izbora 11. i 12. januara, kada niko nije predvideo da će u drugi krug ući outsajder izbora knez švarcenberg, ovog puta radije nisu objavljivale istraživanja predizbornog raspoloženja birača.


Darko Šarić: Danas ću sve ispričati | BN\nDarko Šarić: Danas ću sve ispričati\nOptuženi Darko Šarić najavio je na suđenju da će danas detaljno iznijeti svoju odbanu od optužbi za organizaciju šverca kokaina iz Južne Amerike u Evropu. On je dodao da je spreman da odgovara na sva pitanja suda.\nSrbija 24.02.2015 | 21:30\nTakođe je zatražio da sud sasluša devetoricu okrivljenih koji su sa Tužilaštvom za organizovani kriminal zaključili sporazume o priznanju krivičnog djela, odnosno svoju ulogu u kriminalnoj grupi i krijumčarenju kokaina, na osnovu kojih im je izrečena presuda.\nSud je prethodno na suđenju izveo kao dokaz te presude, a branioci okrivljenih osporavali su njihov kredibilitet i dokaznu snagu.\nŠarić je zatražio saslušanje te devetorice osuđenih jer, kako je naveo, želi da pred sudom kažu da li ga poznaju i da li su prevareni prilikom sklapanja nagodbe sa tužilaštvom.\n"Tačno je da njih niko nije tukao, ni mene niko ovdje ne tuče. Ti ljudi su potpisali sporazume za sebe, ali samo tražimo da ih pozovete, da kažu da li su prevareni kada su rekli da time ne terete nas", rekao je Šarić.\nOdbrana Šarića i ostalih optuženih tvrdi da te presude nisu donesene na osnovu utvrđenih činjenica, već na osnovu ugovora između tužioca i optuženog koji je priznao krivično djelo mimo suđenja u zamjenu za manju kaznu.\nTvrde da je te presude donio sudija pojedinac bez izvođenja dokaza, pa tako nema ni utvrđenih činjenica.\nSud je juče odbio predlog Šarićevog branioca da se izvedu kao dokaz pisma pomenutih osuđenih na osnovu sporazume sa tužilaštvom.\nOdbrana tvrdi da su ta lica u pismima navela da je tužilaštvo izvršilo određena krivična djela prema njima.\nŠariću i ostalim optuženima sudi se zbog optužbi da su organizovali krijumčarenje 5.7 tona kokaina iz Latinske Amerike u Zapadnu Evropu.\nOn se nakon višegodišnjeg bjekstva, 18. marta 2014. godine, predao srpskim vlastima, nakon čega je uhapšen i od tada se nalazi u pritvoru.\nIako je po šest spojenih optužnica optuženo ukupno 36 članova Šarićeve grupe, na optuženickoj klupi Specijalnog suda u Beogradu su osim Šarića još devet optuženih, pošto je još njih 14 u bjekstvu, devet je priznalo krivicu, a trojica su dobila status svjedoka saradnika.\nU aprilu prošle godine u Specijalnom sudu u Beogradu je počelo objedinjeno suđenje Šarićevoj grupi po šest optužnica zbog šverca više od ukupno 5,7 tona kokaina iz Latinske Amerike u zapadnu Evropu tokom 2008. i 2009. godine.


Trenerke sa štampom – donji deo su iz sopsteve proizvodnje, izrađene od visoko kvalitetne mešavine 45% pamuka i 55% poliestera, 320 g/m². Na sebi imaju džepove sa strane, učkur i elastičnu traku u struku, a na krajevima nogavica rebrasti render sa likrom. Izbor preko 20 boja, moguća štampa do 6 boja i vez do 10 boja.\nTrenerke sa štampom su proizvod iz naše sopstvene proizvodnje koji se može koristiti u svrhu marketinga i promocije Vašeg poslovanja. Bilo da je leto ili hladnije doba godine, trenerke su zasigurno najčeši odevni predmet kada su u pitanju deca i odrasli. Iz tog razloga one mogu postati najbolji promotivni materijal izradom logotipa Vaše firme u štampi i tako dobijete reklamu koja će se videti svuda.\nSigurni smo u svoj kvalitet i udobnost koje naše trenerke sa štampom pružaju jer ih radimo od visoko kvalitetnog materijala, mešavine pamuka – 45% i poliestera - 55%, 320 g/m². Lake su za održavanje, a trajnost boja štampe i samog materijala je zagarantovana.\nRade se u veličinama za decu, muškarce i žene, sa bojama do 20 nijansi, pa je mogućnost izbora velika, a štampa se radi do 6 boja. Trenerke sa štampom na sebi imaju džepove sa strane, učkur i elastičnu traku u struku, a na krajevima nogavica nalazi se rebrasti render sa likrom u istoj boji.\nUz trenerke sa štampom Vašim zaposlenima obezbedićete udobnost tokom rada i osećaj lagodnosti, a Vi ćete biti zadovoljni jer će reklama urađena na trenerke sa štampom biti uočljiva i dostupna svima. Uspećete da ujedinite lepo i korisno, a da pri tom to ne bude nametljivo, već da budi interesovanje i širi broj Vaših korisnika.


Opozicija Višegrada u medijskoj blokadi? | 058.ba\nSRNA - 15. marta 2013.\t058.ba\nVIŠEGRAD – Predsjednik Kluba odbornika SNSD-a u Skupštini opštine /SO/ Višegrad Branislav Topalović izjavio je danas Srni da je opozicija u tom gradu, izgleda, medijski blokirana jer im je onemogućeno da na lokalnom radiju iznesu stavove o istraživanju i eksploataciji nikla – pitanju koje je suštinsko za sve građana te opštine i prevazilazi političku pripadnost.\nOn je istakao da je Klub odbornika SNSD-a, da bi upoznao javnost o istraživanju nikla na području opštine, zatražio plaćeni termin na Radiju Višegrad u trajanju od 45 minuta, i da su iz tog medija uredno obaviješteni da danas u 16.00 časova treba da dođu u prostorije radija i gostuju u emisiji uživo.\n„Međutim, u međuvremenu smo dobili obavještenje, putem faksa, da je osnivač, odnosno opština Višegrad, sugerisao da se takve emisije ne emituju i da se ne otvara to pitanje, aludirajući na to da je riječ o političkom pitanju“, rekao je Topalović.\n„Obavještavamo Vas, da uprkos najboljoj volji, nismo u mogućnosti realizovati emisiju u okviru plaćenog termina, u programu Radio Višegrada u kojoj je za 15. mart bilo planirano 45-minutno gostovanje vaših predstavnika. Osnivač Radija je sugerisao da se ne otvara proces ovakvih emisija na koje nismo obavezni“, navedeno je u odgovoru Radija Višegrad dostavljenog Klubu odbornika SNSD-a.\nU dopisu se pojašnjava da „po pravilu Regulatorne agencije za komunikacije /RAK/, kada je riječ o aktivnostima političkih subjekata, javni emiteri nisu obavezni to pratiti, a ako prate za jednu, u istom obimu to su dužni i za sve ostale političke subjekte“.\nTopalović je ocijenio da pitanje istraživanja nikla nema nikakve veze sa politikom, da je riječ o vitalnom pitanju za budućnost Višegrađana, da se javnost grada uzburkala, bez obzira na političko članstvo, da se oglasilo i sveštenstvo, te da ljudi zahtijevaju čak i demonstracije i izlaske na ulice i ostalo, a da skupštinska većina na to slabo reaguje.\n„Ovo pitanje nema veze sa politikom, jedino što smo mi opozicija, ali logično je da opozicija vrši korekcije ukoliko vlast pravi neke suštinske i totalne greške i da ih usmjerava – za to jedino možemo reći da je politička stvar. Ili sa politikom možemo povezati to što je investitor zainteresovan za istraživanje nikla iz kancelarije SDS-a diktirao tok rasprave i pisao zaključke koji su usvojeni u SO“, rekao je Topalović.\nOn je naveo da Klub odbornika SNSD-a planira da se obrati i RAK-u, da vidi da li je u redu da im se onemogući da zakupe termin na lokalnoj radio-stanici, i nastave sa daljim aktivnostima.\n„Vjerovatno će krenuti i potpisivanje peticije da se vidi i dokaže koliko je ljudi u Višegradu za istraživanje nikla, a koliko je protiv.\nŠto se tiče lokalnih medija, mi smo ovdje u Višegradu izgleda blokirani i moraćemo se oglašavati putem republičkih medija“, zaključio je Topalović.\nOn je podsjetio da je osam odbornika opozicije, šest odbornika SNSD-a i po jedan odbornik DNS i SDA podnijelo stručnoj službi SO Višegrad zahtjev za održavanje referenduma povodom zaključka opštinskog parlamenta o iskazivanju javnog interesa o geološkim istraživanjima nalazišta niklonosnih ruda na području sela Vardišta kod Višegrada.\nBratstva višegradskih manastira uputila su pismo opštini Višegrad u kojem izražavaju mišljenje da je odobravanje istraživanja nikla na prostorima gdje se nalaze ove bogomolje opasno i nepoželjno.\nOdbornici Skupštine opštine Višegrad su većinom glasova skupštinske većine dali saglasnost za istraživačke radove nalazišta nikla u Vardištu.\nOznake: Branislav Topalović, Nikl, SDS, SNSD


Sudjenje u razumnom roku | Advokatska kancelarija Veličković i saradnici\nPovreda prava na suđenje u razumnom roku je danas česta u praksi. Zahtev da sud utvrdi povredu prava na suđenje u razumnom roku je pravno sredstvo kojim se štiti pravo svakog lica da sud u razumnom roku odluči u njegovim pravima i obavezama. Protekom vremena se obesmišljava sama ideja zaštite prava pa se javlja potreba da sva suđenja odnosno postupci traju što kraće vreme jer se time dobija na efikasnosti i pravnoj sigurnosti. U današnje vreme sudovi su pretrpani predmetima pa često dolazi do maratonskih postupaka koji traju više godina pri čemu se strankama prouzrokuje velika šteta.\nPovreda prava i zaštita prava na suđenje u razumnom roku je regulisana novim Zakonom o zaštiti prava na suđenje u razumnom roku. Pravna sredstva kojima se štiti pravo na suđenje u razumnom roku su prigovor radi ubrzavanja postupka, žalba i zahtev za pravično zadovoljenje.\nPostupak za zaštitu prava na suđenje u razumnom roku je nezavistan od toga da li će stranka dobiti ili izgubiti postupak u kome je došlo do vremenskog odugovlačenja. Sam postupak za utvrđenje povrede prava na suđenje u razumnom roku je hitne prirode i sud samo proverava osnovanost zahteva u smislu da li je došlo do povrede razumnog roka za suđenje, neće se upuštati u suštinu spora koji se prethodno vodi. Na postupak zaštite suđenja u razumnom rok se primenjuju pravila vanparničnog postupka i sudske odluke imaju oblik rešenja.\nKada je povređeno pravo na suđenje u razumnom roku ?\nŠta je to razumni rok zavisi od slučaja do slučaja pri čemu se kao parametri uzimaju složenost spora, broj stranaka i druge okolnosti ali je Evropski sud za ljudska prava zauzeo stanovište da je razumni rok najčešće povređen ako postupak traje duže od dve godine. Naravno bitno je da sama stranka koja tvrdi da su joj povređena prava nije svojom krivicom izazvala prolongiranje postupka. Mnogobrojni sudski predmeti u praksi traju po pet ili više godina čak i decenija pa svakako ispunjavaju uslov da je razumni rok povređen.\nAko stranka smatra da joj postupak predugo traje po novom zakonu podnosi prigovor predsedniku suda pred kojim se vodi postupak u kome je došlo do odugovlačenja. Predsednik suda odlučuje u prigovoru u roku od dva meseca od prijema prigovora. U slučaju da predsednik suda odbije prigovor ili o njemu ne odluči u roku od dva meseca od prijema, stranka može podneti žalbu o kojoj odlučuje predsednik neposredno višeg suda u roku od mesec dana. Rok za podnošenje ove žalbe je 8 dana od isteka roka od dva meseca za odlučivanje predsednika suda o prigovoru odnosno od odbijanja prigovora.\nU slučaju da su prigovor ili žalba usvojeni stranka ima pravo da podnese zahtev za pravično zadovoljenje po isteku roka koji je zadat sudiji koji vodi postupak da otkloni povredu (ovaj rok može biti najduže 4 meseca i uvek se određuje u prigovoru odnosno rešenju po žalbi kojim se zahtev stranci usvaja). Zahtev za pravično zadovoljenje se podnosi Državnom pravobranilaštvu najduže u roku od 6 meseci od dana kada je stranka stekla pravo na podnošenje ovog zahteva. Najčešće zadovoljenje predstavlja novčana naknada koja se kreće u rasponu od 300 do 3000 evra zavisno od težine povrede, ovim rasponom je Državno pravobranilaštvo vezano. U slučaju da se sa Državnim pravobranilaštvom ne postigne nagodba ili ono ne odluči o predlogu stranke za nagodbu u roku od dva meseca stranka može podneti tužbu sudu u roku od godinu dana od dana kada je stekla pravo na pravično zadovoljenje.\nNa ovom mestu je ukratko prikazana zaštita prava na suđenje u razumnom roku sa većim osvrtom na rokove jer u slučaju propuštanja istih stranka gubi svoja prava dok su ostala pravila u slučaju povrede prava na suđenje u razumnom roku detaljno i iscrpno regulisana zakonom.\nMoja advokatska kancelarija vam svakako može pomoći ukoliko smatrate da su vaša prava povređena i da vam postupak predugo traje, ne propustite šansu da sankcionišete nesavesnost i neažurnost organa koji odlučuju o vašim pravima.


EU daje punu podršku ombudsmanima\nŠef Delegacije Evropske unije u Bosni i Hercegovini (BiH) i specijalni predstavnik EU, ambasador Peter Sorensen, je na današnjem sastanku istaknuo punu podršku Unije za rad ombudsmana. U razgovoru s tri ombudsmana – Jasminkom Džumhur, Ljubomirom Sandićem i Nives Jukić – naveo je da je poštivanje ljudskih prava jedna od temeljnih vrijednosti Evopske unije.\nU svom komentaru, ambasador Sorensen je rekao:\n“Ombudsman za ljudska prava je ključna institucija za zaštitu i promoviranje ljudih prava u Bosni i Hercegovini i uspostavljanje Ureda ombudsmena na državnom nivou prošle godine pozitivan je korak. Ovaj Ured ima punu podršku Evropske unije. Sada su mu potrebna odgovarajuća sredstva, a osoblje treninge kako bi mogli da ispune mandat. Takodje, podržavam provođenje preporuka iz godišnjeg izvještaja.\n“Načela slobode, demokratije, poštivanja ljudskih prava, temeljnih sloboda i vladavine prava su ključna načela Evropske unije. Pridržavanje tih načela predstavlja preduvjet za mir, razvoj i sigurnost u svakom društvu, a neizostavan je element procesa evropskih integracija Bosne i Hercegovine.\n“Radujem se nastavku saradnje sa Uredom ombudsmana za ljudska prava.”


Održana konferencija Oružanih snaga Bosne i Hercegovine o obuci u 2011.godini\nU Domu OS BiH u Sarajevu, 14.02.2012. godine, održana je konferencija OS BiH o obuci u 2011.godini. Izlaganja o obuci realizovali su najodgovornije starješine OS BiH na čelu sa načelnikom Zajedničkog štaba OS BiH general-pukovnikom Miladinom Milojčićem.\nZamjenica ministra odbrane, gđa Marina Pendeš, istakla je neophodnost da prilikom programiranja i planiranja proračunskih sredstava za obuku zahtjevi moraju biti realni i integrisani sa sistemom upravljanja obukom.\nNačelnik Zajedničkog štaba, general-pukovnik Miladin Milojčić, između ostalog, naglasio je da je obuka jedan od važnih elemenata u kojim su OS BiH postigle progres i približile se NATO standardima. Među većim dostignućima na ovom polju je i implementacija koncepta specifikacije, planiranja, realizacije i analize vježbi u skladu sa NATO direktivama. Ističući saradnju sa međunarodnim organizacijama, general Milojčić je apostrofirao da će obuka dominirati u aktivnostima OS BiH i u narednom periodu kao primarna aktivnost.


13. hitna sjednica Vlade Federacije BiH\nVlada Federacije BiH danas je na 13. hitnoj, telefonski održanoj sjednici, usvojila Zaključak kojim je prihvatila tekst inicijative za povećanje akciza na naftne derivate, pivo i cigarete, koji su usaglasili premijer Federacije BiH Fadil Novalić i predsjednica Vlade RS Željka Cvijanović. Inicijativa će biti upućena UO Uprave za indirektno/neizravno oporezivanje Bosne i Hercegovine.\nU inicijativi se navodi da su se entitetski premijeri, na zajedničkom sastanku održanom 9. septembra ove godine u Sarajevu, usaglasili da bude uvedena dodatna akciza na naftne derivate, koja bi bila namijenjena za autoputeve i puteve, te posebna akciza na pivo i cigarete, koja bi bila namjenski prihod fondova zdravstvenog osiguranja.\nPripremljeni su i tekstovi Zakona o izmjenama i dopunama Zakona o akcizama u BiH, Zakona o izmjenama Zakona o uplatama na jedinstveni račun i raspodjeli prihoda, te Zakona o izmjeni Zakona o sistemu indirektnog/neizravnog oporezivanja u BiH, koji članovima Upravnog odbora UINO i predstavnicima ministarstava finansija mogu poslužiti kao osnova pri usaglašavanju konačnog prijedloga teksta.\nU pisanoj inicijativi, entitetski premijeri Fadil Novalić i Željka Cvijanović Upravnom odboru ove institucije predlažu da zaduži stručnjake/članove Upravnog odbora da zajedno s predstavnicima ministarstava finansija, izvrše dodatne analize, da u roku od sedam dana sačine konačni tekst izmjena i dopuna neophodnih zakonskih rješenja i da ih dostave ovom odboru na razmatranje.


Električni automobili će za 5 godina koštati kao klasični - 2035. godine slijedi potpuna dominacija - NOVI GLAS\nElektrični automobili će za 5 godina koštati kao klasični – 2035. godine slijedi potpuna dominacija\nOčekuje se da će se električna limuzina, koja je koštala 40.000 evra 2020. godine, do 2026. prodavati po istoj cijeni kao benzinski ili dizel model koji je koštao oko 20.000 evra.\nElektrični automobili će u Evropi biti jeftiniji u salonima, odnosno po izlasku sa proizvodne trake, od vozila na fosilna goriva, u roku od šest godina. Potpunu dominaciju od punih 100 odsto tržišta mogli bi da dostignu do 2035. godine.\nProizvođači automobila masovno prelaze na električne i hibridne modele, kako bi prosječne emisije izduvnih gasova spustili ispod granice od 95 g/km CO2 u Evropskoj uniji. U suprotnom će se suočiti sa visokim kaznama.\nStudija, koju je sproveo Bloomberg New Energy Finance, otkrila je da će električne limuzine i SUV modeli imati istu cijenu izrade kao i vozila sa SUS motorima već od 2026. godine. Mali automobili će ta nivo dostići do 2027. godine, navodi se u studiji koju je naručila Evropska organizacija za transport i okolinu (Transport and Environment), nevladina organizacija bliska institucijama Evropske unije, prenosi Revija HAK.\nPad cijene baterija i upotreba proizvodnih linija namijenjenih proizvodnji električnih vozila će ih pojeftiniti u prosjeku čak i prije subvencija, navodi se u studiji. Očekuje se da će se električna limuzina, koja je koštala gotovo 40.000 evra prije oporezivanja 2020. godine, prodavati po istoj cijeni kao model sa benzinskim ili dizel motorom, koji je koštao oko 20.000 evra do 2026. godine, pokazalo je istraživanje.\nElektrični automobili će predstavljati 50 odsto prodaje novih vozila do 2030. i 85 odsto do 2035. godine, ako politike ostanu iste. Oni bi mogli da dostignu i 100 odsto do 2035. godine, ako zakonodavci povećaju ciljeve za CO2 u vozilima i pojačaju druge politike za podsticanje tržišta, kao što je brže uvođenje stanica za punjenje.\n“Tank Boat” – Indonezija proizvela ploveći tenk (VIDEO)\nPas nije htio da napusti vlasnicu – Trčao je za vozilom Hitne pomoći sve do bolnice (VIDEO)


Bešlin: Ruska propaganda u Srbiji je u ekspanziji | Autonomija\nBešlin: Ruska propaganda u Srbiji je u ekspanziji\nLaslo Vegel: Mi navodno želimo da idemo u EU, ali ne želimo da prihvatimo evropsku kulturu\nIstoričar Milivoj Bešlin izjavio je danas da je ruska propaganda u Srbiji u velikoj ekspanziji i ocenio da je cilj da se Srbija odvrati od evropske agende.\nBešlin je na okruglom stolu u Novom Sadu ocenio da bezmalo svi vodeći mediji imaju izrazito proputinovsku i antizapadnu orijentaciju.\nPrema njegovim rečima, ruski pokušaji da odvrate Srbiju od evropske agence ogledaju se u pokretanju desetina portala, nevladinih organizacija, a nije bez značaja ni činjenica da je Rusija svoj obaveštajni centar iz Sofije prebacila u Beograd, kao ni otvaranje beogradske filijale Ruskog instituta za strateška istraživanja.\n“Antizapadni i antiliberalni obrazac neizostavno podrazumeva nacionalizam, kolektivizam, odbacivanje zapadnog društva razvoja, narodnu državu umesto moderne države”, kazao je Bešlin.\nVegel: Parazitskoj novoj klasi nije potrebna kultura\nKnjiževnik Laslo Vegel izjavio je danas da domaćoj političkoj eliti kultura nije potrebna i ocenio da je to razlog zašto je kultura na margini.\n“Parazitska nova klasa stoji iza naše političke elite, a takva klasa nikada nigde nije izgradila kulturni model. Zato je kultura sada na margini”, rekao je Vegel na okruglom stolu u Novom Sadu.\nPrema njegovim rečima, bez kulturnog standarda ne može se izgraditi jedno demokratsko društvo.\n„Bez kulture nema ni demokratije. Mi navodno želimo da idemo u EU, ali ne želimo da prihvatimo evropsku kulturu“, kazao je Vegel i ocenio da domaćoj političkoj eliti kultura nije potrebna kao legitimizacijska osnova, kao što im ni ideologija nije potrebna.\n„Borili smo se za jedan drugačiji svet, a došli smo u svet perifernog divljeg kapitalizma“, rekao je Vegel.\nOn je ocenio da u društvu postoje znaci da se kultura ne miri sa postojećim stanjem i dodao da se to najbolje vidi u pozorištu.\nNovinski pisac Teofil Pančić ocenio je danas da je prostačka izjava ministra odbrane Bratislava Gašića u stvari logičan sled događaja.\n“Prostačka Gašićeva izjava je logičan sled dekadencije. Pravo pitanje je odakle on na mestu ministra odbrane i šta ga kvalifikuje za to. Ako progutate to što je neko ko je potpuno bez ikakvog razloga postao ministar samo zato što se dopada Vučiću, onda ćete progutati sve”, rekao je Pančić na okruglom stolu u Novom Sadu.\nOcenio je da su ljudi poput Gašića zapravo “pogrešni ljudi na pogrešnim mestima”, ali je dodao da smo ih na ta mesta doveli mi, jer “oni nisu na vlast došli vojnim pučem”.\nLikovni umetnik Vladimir Miladinović ocenio je da kultura igra veoma značajnu ulogu u stvaranju novih nacionalnih identiteta na prostoru bivše Jugoslavije i u promociji istorijskog revizionizma.\nPrema njegovim rečima, savremena umetnost treba da izbegava dominantne narative, već treba da se bavi na primer devedesetim godinama koje su izopštene iz javne sfere.\nKnjiževnik Nedim Sejdinović ocenio je da se Srbija nalazi “na marginama civilizacije, uljuljkana samodovoljnošću“.\nFilozof Ivan Milenković ocenio je da u Srbiji u javnoj sferi više ne postoji kritika, već je javna sfera „praktično privatizovana pa 98 odsto javnog prostora zauzima Aleksandar Vučić, a dva odsto rijaliti šou programi“.\nKnjiževnica Mirjana Đurđević ocenila je da dominantni kulturni obrazac u Srbiji pati od pasivno-agresivnog poremećaja ponašanja.\n„Taj poremećaj se izuzetno teško leči kod ljudi, a ko bi se još bavio lečenjem dominantnih kulturnih obrazaca“, kazala je Mirjana Đurđević.\nKulturološkinja Aleksandra Đurić Bosnić ocenila je da se u srpskoj kulturi dešavaju obračuni sa onim pojedincima i delima kojima bi srpska kultura trebalo da se ponosi.\nPrevodilac Marko Čudić ocenio je da se u Srbiji izmišljaju tradicije, a društvom dominira “provincijalni strah”.\nReligiolog Miroslav Keveždi rekao je da je kosovski mit u Srbiji i danas veoma živ, kao što je živ i „rigidni kulturni obrazac“.\nOkrugli sto organizovalo je Nezavisno društvo novinara Vojvodine, uz podršku američke fondacije NED i Pokrajinskog sekretarijata za kulturu i informisanje.


Izvor: VOA, 22.Maj.2020, 02:52\nČetvrtina Amerikanaca ili jedva ima nameru, ili nema uopšte da primi vakcinu za koronavirus, zabrinuta zbog rekordnog vremena u kome se vakcina ispituje i straha od njene bezbednosti, pokazuju rezultati ankete koju su sproveli Rojters i Ipsos. Dok zdravstveni eksperti kažu da je za povratak u normalan život potrebna vakcina da spreči zarazu, ispitivanje ukazuje i na potencijalni problem sa poverenjem u Trampovu administraciju koja je već pod kritikama zbog kontradiktornih smernica o bezbednosti tokom pandemije. Oko 36 odsto ispitanika je reklo da bi ih za vakcinu manje opredelilo kada bi američki predsednik Donald Tramp rekao da je bezbedna, dok bi 14 odsto onda bilo više zainteresovano za injekciju. Većina ispitanih od 4 426 Amerikanaca, u anketi sprovedenoj od 13. do 19. maja, rekla je da bi na njih ipak jak uticaj imalo ono što preporučuje Uprava za hranu i lekove ili rezultati sveobuhvatnih kliničkih studija koji bi potvrdili da je vakcina bezbedna. Manje od dve trećine ispitanika kaže da je vrlo ili "onako" zainteresovana za vakcinu, procenat za koji su zdravstveni eksperti očekivali da bude veći, imajući u vidu opasnost od Kovida 19 i ogroman broj smrtnih slučajeva. "Malo je niži postotak nego šta sam očekivao sa svom pažnjom oko Kovid 19, mislio sam da će biti 75 odsto", kaže doktor Vilijam Šafner, stručnjak za zarazne bolesti i vakcine u zdravstvenom centru univerziteta Vanderbilt u Nešvilu. Za vakcinu nije uopšte zainteresovano 14 odsto ispitanih, 10 odsto je reklo da nisu "mnogo zainteresovani", a 11 odsto da nisu sigurni. Ispitivanja i dalje traju, ali eksperti predviđaju da će najmanje 70 odsto Amerikanaca morati da bude imuno ili kroz vakcinaciju ili posle oboljenja, da bi se dostigao imunitet krda, što znači da je dovoljno ljudi otporno na zarazu da se spreči širenje. Tramp je obećao da će vakcina biti gotova do kraja godine, iako je u proseku potrebno 10 godina i više da bi se znalo da je vakcina efikasna i sigurna. Mnogi stručnjaci veruju da vakcina koja je u potpunosti prošla ispitivanja i dobila zvanične vladine dozvole, neće moći da bude dostupna pre polovine sledeće godine. U svetu je u toku oko 100 testiranja, od toga su neka već prešla na testiranje sa ljudima. Ranije tokom nedelje, američka kompanija Moderna je objavila da ima ohrabrujuće rezultate sa osam osoba koje su učestvovake u testiranju. Među ispitanicima koji su rekli da su malo ili nimalo zainteresovani za koronavirus vakcinu, skoro pola njih je zabrinuto zbog brzine kojom se vakcina traži. Više od 40 odsto smatra da vakcina predstavlja veći rizik nego sama zaraza. Problem sa dezinformacijama Sve u svemu, 84 odsto ispitanika kaže da su vakcine protiv malih boginja jednako bezbedne i za odrasle i za decu, dodajući da bi se ljudi koji oklevaju oko vakcine protiv koronavirusa mogli predomisliti, zavisno od toga koliko budu uvereni da je bezbedna. Na primer, među onima koji su rekli da nisu mnogo zainteresovani za vakcinu, 29 odsto je reklo da bi ih više zanimala ukoliko je odobri Uprava za hranu i lekove. Neki stručnjaci ističu da upravo brzina potrage za vakcinom koju diktira Bela kuća, čini da ljudi strahuju za bezbednost leka. Uz sve to, dezinformacije oko vakcina su bile još prisutnije tokom pandemije na društvenim mrežama, navode akademski istraživači. "Ne čudi da ogroman procenat Amerikanaca ne želi da se vakciniše zbog pogrešnih poruka ili nedostatka plana za komuniciranje oko vakcine, i vrlo agresivnog antivakserskog pokreta", kaže Peter Hotes, dekan Nacionalne škole tropske medicine na Bejlor koledžu mediicne, gde se radi na vakcini za koronavirus. Anketa pokazuje i kako je politička podela u zemlji uticala na stavove ljudi o pandemiji. Skoro jedan od pet republikanaca rekao je da nema nameru da se vakciniše, što je duplo više nego kod demokrata. Tramp, republikanac slao je pomešane poruke tokom epidemije. Nekoliko puta je dovodio u pitanje ozbiljnost zaraze i ohrabrivao proteste protiv preporuka sopstvene vlade ljudima da ostaju kod kuća u cilju sprečavanja širenja zaraze. Takođe je govorio Amerikancima da isprobaju nedokazan lek za Kovid 19, kao što je onaj za malariju, koji je priznao da uzima i pored upozorenja Uprave za hranu i lekove i zdravstvenih stručnjaka. Anketa pokazuje i različite stavove u demografskim grupama. Samo polovina Afroamerikanaca, koji su neproporcionalno više stradali od koronavirusa, rekla je da je zainteresovana za vakcinu, verovatno zbog trauma kada je američka vlada u jednom eksperimentu namerno izbegavala da leči crnce od sifilisa. Fakultetski obrazovane belkinje, politički važna demografska grupa koja se brzo odaljila od republikanaca za vreme Trampa, delimično je zabrinuta zbog brzine pravljenja vakcine. Više od 40 odsto njih je reklo da pre ne bi uzele vakcinu ukoliko ni ih Tramp ubeđivao. Anketa Rojtersa i Ipsosa je urađenja preko interneta, na engleskom jeziku, širom SAD i ima statističku grešku plus minus 2 procentna poena.\nRadio 021: Anketa: Četvrtina Amerikanaca ne namerava da primi vakcinu protiv virusa korona


„Open Day” je projekat koji se svake godine održava u sklopu najveće međunarodne konferencije Udruženja studenata elektrotehnike Evrope - Istek i ove godine je čast organizovanja ovakvog sajma pripala lokalnom komitetu Beograd. Svi studenti koji traže posao ili priliku za stručnu praksu ili pak, žele da nastave studije u inostranstvu, pozvani su da 13. aprila posete Zgradu tehničkih fakulteta. Predstavnici univerziteta i kompanija će u sklopu prezentacija i razgovora sa posetiocima predstaviti mogućnosti koje nude studentima.\n„U pitanju je stručni sajam namenjen studentima elektrotehnike i računarstva i velika nam je čast što se nakon Minhena, Atine i Madrida, ove godine organizuje u Beogradu. Pored uspešnih kompanija iz ovih oblasti svoje programe će predstaviti i veliki broj evropskih univerziteta, te će naši studenti biti u prilici da se upoznaju sa mogućnostima koje oni pružaju na jednom mestu i da uporede uslove studiranja”, poručila je Bojana Mihajlović, student četvrte godine i glavni organizator ovog projekta i poziva sve studente da iskoriste ovu priliku, kako bi ostvarili bolje kontakte sa budućim kolegama i poslodavcima i dobili više informacija o svemu što ih interesuje.\nSajam će imati i edukativni aspekt. U okviru njega, biće održane stručne radionice od strane StartIt centra koji podržava domaću IT zajednicu i razvoj startup-ova, kao i treninzi, koji bi mogli da pomognu studentima završnih godina u potrazi za poslom.\nO radu Isteka i o samoj važnosti ovakvih događaja govori i bivši dekan Elektrotehničkog fakulteta u Beogradu prof. dr Branko Kovačević, koji je izjavio: „Studenti Elektrotehničkog fаkultetа, preko studentske orgаnizаcije Istek, uključeni su u evropske tokove obrаzovаnjа. Želimo dа strаni studenti posećuju nаšu zemlju i dа se kаsnije sа zаdovoljstvom vrаćаju i rаzvijаju sаrаdnju sа nаšim budućim inženjerimа, а u svetlu evropskih integrаcijа, unаpređuju i аkаdemsko obrаzovаnje i pospešuju nаšu privredu”.\nKovačević je dodao da je Istek napravio značajne rezultate kada je studente iz Evrope i regiona doveo u Beograd i uspostavio lične i profesionalne kontakte. „Naš Univerzitet je zahvaljujući tome postao još značajniji i prisutniji u međunardnoj zajednici” - istakao je Kovačević.


Integrisani sistemi\nNaslovnaSigurnosna opremaIntegrisani pristup\nKod izgradnje velikih sistema, česta je potreba da se veliki objekti obezbeđuju višestrukom zaštitom. To se postiže kombinovanjem više različitih sistema zaštite, što predstavlja određeni problem za istovremeno praćenje i nadgledanje.\nRazvojem računarske tehnologije i digitalizaciom sistema zaštite, počela je da se vrši integracija više sistema tehničke zaštite u jedan centralni uređaj, tako da se oni dopunjuju i čine jedan kompleksni, medjusobno spregnuti sistem.\nNase društvo je jedno od pionira primene ovakvih sistema u našoj zemlji i ima višegodisnje iskustvo u njihovoj eksploataciji.\nOptimizacija potrebnog broja pripadnika službe obezbeđenja, kao i pravovremeni priliv informacija i brza reakcija na osnovu nje, su osnovni zahtevi svakog sistema tehničke zaštite. Integrisani sistem tehničke zaštite je odgovor na ove zahteve.\nIntegrisani sistem tehničke zaštite omogućava centralizovan nadzor svih događaja u sistemu jednog ili više dislociranih objekata, sa jedne lokacije - centralne nadzorne stanice. Na ovaj način se postiže:\noptimizacija broja potrebnih ljudi\nbrz priliv informacija\nmogućnost prikupljanje podataka sa sistema koji ne pripadaju sistemima tehničke zaštite (stanje sistema automatike, stanje klima komora i sl).\nNa primer, česta je potreba izvršiti integraciju sistema protivprovalne dojave i video nadzora. U većim poslovnim, sportskim, bankarskim i drugim objektima posebne namene, a u novije vreme i velikim hotelsko kongresnim kompleksima, javila se potreba za integraciom protivprovalnih sistema za unutrašnju i spoljnu zaštitu, sistema video nadzora, protivpožarnih dojavnih sistema i sistema kontrole pristupa.\nNa osnovu našeg iskustva i oslanjajući se delom i na iskustva stranih partnera, sa kojima ostvarujemo svakodnevne poslovne kontakte, spremni smo da prihvatimo i izradimo i ovakve kompleksne sisteme zaštite, a takođe i da pružimo potpunu stručnu podršku potencijalnom korisniku naših usluga.\nZa sva detaljnija obaveštenja i pomoć u sagledavanju potreba za ovom vrstom zaštite javite nam se svakog radnog dana od 08,00-16,00.


Izvor\twebinfo.rs\tjul 06, 2018\nOpštinsko veće Novog Bečeja donelo je odluku o izradi grba i zastave te opštine, kao i o određivanju datuma koji bi se obeležavao kao Dan opštine.\nPredsednik Opštine Novi Bečej Saša Maksimović naveo je da je, uzevši u obzir promene Zakona o lokalnoj samoupravi, sada pravi trenutak za ovako nešto. - S obzirom na to da je opština obavezna da promeni svoj statut, ovo je prilika da se utvrdi grb i zastava Opštine Novi Bečej, budući da smo sve do sada, na neki način, zloupotrebljavali grb Mesne zajednice Novi Bečej, a nikada ga nismo zvanično usvojili. Opština nema svoj grb i mislim da je sad vreme da ga dobije - rekao je Maksimović, dodavši da je učešće javnosti u postupku izrade grba i zastave izuzetno bitno, kako putem javnih rasprava, tako i putem društevnih mreža. Poral webinfo.rs navodi da će celokupan postupak utvrđivanja ova tri bitna elementa identiteta lokalne zajednice sprovoditi petočlana komisija, koja će raspisati javni konkurs za odabir idejnog rešenja za grb i zastavu.\n« PREVRNULA SE PRIKOLICA SA BERAČIMA VIŠANJA: Teška nesreća kod Prokuplja U KRALJEVU: Pacijent skočio kroz prozor bolnice i poginuo na mestu »\nTramp pogrešno obojio američku zastavu


Goranu Petroviću nagrada "Zlatna knjiga Biblioteke Matice srpske" - Istok\nGoranu Petroviću nagrada “Zlatna knjiga Biblioteke Matice srpske”\nNOVI SAD – Književnik i akademik Goran Petrović, kao najčitaniji srpski pisac, ovogodišnji je dobitnik prestižne nagrade “Zlatna knjiga Biblioteke Matice srpske”, koja se tradicionalno uručuje na Dan ove biblioteke.\nPetroviću je nagradu uručio upravnik Biblioteke Matice srpske Selimir Radulović.\nOsim ove nagrade uručena je i zahvalnica Biblioteke Matice srpske direktoru Narodne biblioteke Srbije Vladimiru Pištalu, za dugogodišnju izuzetnu saradnju.\nSvečanom činu uručenja priznanja prisustvovala je ministar za kulturu i informisanje Srbije Maja Gojković.\n“Ovaj hram knjige, tradicije, kulture i znanja svake godine je sve veći za srpski narod i naša obaveza je i dužnost da nastavimo sa osnaživanjem Biblioteke i novim savremenim pristupom, kako bi i ona uhvatila korak sa svetom”, rekla je Gojkovićeva.\nPokrajinski sekretar za kulturu Dragana Milošević istakla je da Pokrajinska vlada Biblioteku i Maticu ne vidi kao obavezu, već kao dug velikanima koji su je stvorili i ostavili u amanet.\n“Pokrajinska vlada biće nosilac projekta prostornog proširenja u okviru postojećih kapaciteta Biblioteke Matice srpske. Poznato je da Biblioteka pohranjuje više od četiri i po miliona knjiga i rukopisa”, rekla je Miloševićeva.\nDan Biblioteke čestitao je i predsjednik Matice srpske Dragan Stanić.\nBiblioteka Matice srpske slavi svoj dan u znak sjećanja na 1864. godinu, kada je iz Pešte ka Novom Sadu Dunavom zaplovio parobrod “Napredak”, kojim je čuveni bečkerečki trgovac Jovan Forović iz Pešte u Novi Sad prenio cjelokupnu prvu javnu naučnu biblioteku u Srba.\nU selu Tuli, desetak kilometara od Trebinja, na magistralnom putu prema Herceg Novom, porodica Kisin napravila je kutak po mjeri svih koji vole tradicinalnu kuhinju, lijepu ... Read More\nU Banjaluci počeli “Dani Vlade S. Miloševića”\nDvadeseta manifestacija "Dani Vlade S. Miloševića" počela je u Kulturnom centru Banski dvor koncertom Gudačkog orkestra Akademije umjetnosti sa solistima. Pomoćnik ministra za kulturu Republike ... Read More\nNEWER POSTVirtuoz na harmonici Đorđe Perić osvojio gran-pri u Portugalu\nOLDER POSTRadović: SNSD zloupotrebljava institucije kako bi napakostio Stanivukoviću


Specijalni sud u Beogradu odredio je pritvor do 30 dana četvorici osumnjičenih da su pripadnici organizovane kriminalne grupe Darija Ðorđevića Dekstera, koji je uhapšen u Beču.\nPritvor je određen za Stefana Runića, Petra Nikolića, Stefana Zizovića, Ognjena Trojanovića, dok su dvojica osumnjičenih V. S. i M. J. u bekstvu, piše Tanjug.\nU saopštenju suda se precizira da im je pritvor određen zbog opasnosti od bekstva i da ne bi ponovili krivično delo u kratkom roku.\nNa ovo rešenje sudije za prethodni postupak imaju pravo žalbe u roku od tri dana.\nTužilaštvo je prethodno danas donelo naredbu o sprovođenju istrage protiv sedam osumnjičenih - Darija Đordevića zvanog Ðoks, Runića, Nikolića, Zizovića, Trojanovića, kao i protiv dvojice pomenutih koji su bekstvu.\nRunić, Nikolić, Zizović i Trojanović su uhapšeni u Beogradu pre dva dana i danas su saslušani u tužilaštvu.\nOrganizator ove grupe je, kako se sumnja, Ðorđević (33), koji je uhapšen u Beču, a po informacijama bezbednosnih službi Srbije, tom prilikom zaplenjeno je i oko 10 kilograma heroina.\nMediji Ðorđevića nazivaju Dekster mada je tužilaštvo pre dva dana saopštilo da mu je nadimak Ðoks.


Početak/Ekonomija/Kineska kompanija će zaposljavati 1000 osoba u prvoj fazi\nPremijerka Srbije Ana Brnabić i ambasadorka Republike Kine u Srbiji Čen Bo obišle su radnu zonu kod niškog Kazneno-popravnog zavoda u kojoj kineska kompanija „Xingyu Automotive Lighting Systems“ gradi svoj pogon. U izgradnju fabrike koja ce biti zavrsena februara naredne godine je bice ulozeno 60 miliona evra.\n„Kompanija će u prvoj fazi zapošljavati oko 1.000 ljudi. Izvoz će uglavnom biti u Nemačku, Francusku i Slovačku“, kazala je Ana Brnabić. Kompanija „Xingyu Automotive Lighting Systems“ jedna je od najvećih i najuspešnijih kompanija na svetu u oblasti proizvodnje svetala za automobilsku industriju i značajno ce doprineti razvoju „naše ekonomije, bruto društvenog proizvoda i „krvnoj slici“ grada Niša”.\nAmbasadorka Kine Čen Bo kazala je da zbog epidemiloške situacije bila sprečena da prisustvuje početku radova 12. marta, ali se sada uverila sa projekat napreduje planiranim tempom.\n„Nije bilo obustave radova ni jednog dana tokom trajanja epidemije. Time se pokazuje dobro poslovno okruženje u Nišu i Srbiji“, istakla je Bo.\nOna je dodala da će sve više kineskih kompanija biti zainteresovano da investira u Nišu i u Srbiji.\nAna Brnabić Kineska kompanija Xingyu Automotive Lighting System\nIvana andjeo kaže:\n10. juna 2020. u 06:25\nGradi??? Popodne u Niskoj banji nije radila fontana verovatno se pali dugme samo na SNS .Radovi ns gehnoloskom parku nisu zavrseni ….Nije lepo da i Niske vesti prenose ono sto napise neko iz neke paetije.Apsolutno sam apoliticna ali odvela sam dete sa vidi Banju.Sramota .Dajte neku sliku iz Soko ,Vrnjacke,i ostalih Banja da placemo..toliki potencijal a ostala okrecena fontana bez vode.E,pa DZABA STE KRECILI GOSPODO


Vreme 1082 - Beograd: Hitna pomoc i policija za zivotinje -->\nBeograd bi do kraja godine trebalo da dobije Hitnu pomoć za životinje. Prema rečima Predraga Petrovića, sekretara za stambena i komunalna pitanja, Hitna pomoć za životinje funkcionisala bi na poziv javnih službi i građana u slučajevima povređivanja napuštenih i vlasničkih životinja, kojima je neophodna hitna intervencija. Nabavka vozila za hitne intervencije je u toku, a Petrović kaže da bi ova služba odmah otvorila vrata građanima, jer je još u maju dobila mobilni rendgen aparat za životinje koji je namenjen za rad Hitne pomoći. Planirano je da ova služba pokriva neophodnu prvu pomoć, bilo da je reč o slučajnom ili namernom povređivanju, kao i transport životinje. VU "Veterina" Beograd snosiće troškove samo za intervencije nad napuštenim životinjama, dok će vlasnici za svoje ljubimce ove troškove pokrivati sami.\nO osnivanju policije za životinje govorilo se još početkom godine, kada je najavljeno da će u Beogradu ova služba zaživeti do kraja 2011. Ipak, prema rečima Predraga Petrovića, iako je na brojnim sastancima konstatovana apsolutna potreba za osnivanjem "animalne policije", još se čeka pozitivan odgovor od Ministarstva unutrašnjih poslova.\nTa služba će biti deo Policijske uprave Beograd MUP-a Srbije, a njena nadležnost bila bi gonjenje onih osoba koje ugrožavaju život životinja. Grad je ponudio da obezbedi jedno vozilo i neophodnu tehniku, kao i svoja iskustva u brizi i zaštiti životinja i tehničku pomoć u obuci ljudstva MUP-a Srbije za početak rada nove službe.


Prvi radovi na sistemu za navodnjavanje u Vojvodini iz Abu Dabi fonda početi u Međi - Z1INFO.RS\nNaslovna Poljoprivreda Prvi radovi na sistemu za navodnjavanje u Vojvodini iz Abu Dabi fonda...\nPrvi radovi na sistemu za navodnjavanje u Vojvodini iz Abu Dabi fonda početi u Međi\nPredsednik Pokrajinske vlade Igor Mirović je zajedno sa ministrom poljoprivrede, šumarstva i vodoprivrede Branislavom Nedimovićem, obišao je danas radove na dvonamenskom sistemu „Međa“ u opštini Žitište, koji će omogućiti navodnjavanje 762 hektara poljoprivrednih površina.\nZajedno sa predsednikom Vlade i ministrom radove su danas obišli i gradonačelnik Zrenjanina Čedomir Janjić, predsednik opštine Žitište Mitar Vučurević, načelnica SBO Snežana Vučurević, kao i predstavnici “Voda Vojvodine”.\nPredsednik Mirović je u izjavi za medije naglasio da danas na severu naše zemlje počinju veliki radovi na izgradnji sistema za navodnjavanje u okviru nacionalnog programa koji provodi Vlada Republike Srbije, uz podršku svih koji u ovom projektu učestvuju.\n„Zajedno sa projektima u centralnoj i južnoj Srbiji, praktično ćemo provoditi radove koji će dovesti do izgradnje sistema za navodnjavanje, koji će pokrivati više od 50 hiljada hektara. To je najbolji odgovor na ovo što se dešava sa klimom i vremenom i ove i ranijih godina, a što oni pre nas nisu uspeli da prepoznaju, nisu uspeli da pripreme projekte niti da dovedu projekte do realizacije koja počinje ovde u Međi, ali i sistemu Jankov most 1 u 2, i drugim sistemima“, kazao je Mirović. On je naglasio da je ključna stvar da se ni jedne jedine godine ne stane u realizaciji ovakvih programa .\n„Ovo što je započeto preko Abu Dabi fonda, što koordinira Vlada Srbije preko nadležnog ministarstva, a u čemu ćemo i mi pomagati, mora imati potpuni kontinuitet sve dok ne dovedemo broj hektara pod sistemima za navodnjavanje približno evropskom proseku“, kazao je Mirović dodajući da to znači da moramo narednih pet, deset godina da radimo u potpunom kontinuitetu.\nPredsednik Pokrajinske vlade je dodao da će zbog toga 31. avgusta na sednici pokrajinske Skupštine na dnevnom redu biti predlog odluke o dodeli dodatnih 100 miliona dinara „Vodama Vojvodine“ za pripremu projektne dokumentacije za drugu fazu Abu Dabi fonda, za drugu fazu izgradnje sistema u Vojvodini.\nOn je naglasio da će se naredne godine u značajnijim finansijskim iznosima podržati ovi projekti i zahvalio se ministru Nedimoviću i predsedniku Srbije Aleksandru Vučiću, u čijem je premijerskom mandatu je ovaj program pripremljen.\n„Potpuno smo spremni, radovi kreću, i u budućnosti u ovoj oblasti više ne sme biti stajanja, na to nas opominje vreme“, poručio je na kraju predsednik Mirović.\nProjekti za navodnjavanje iz kredita Ujedinjenih Arapskih Emirata realizovaće se na teritoriji cele Srbije, a prvih jedanaest u Vojvodini jer postoji spremna projektna dokumentacija. Pored dvonamenskog sistema „Međa“, zemljani radovi i izgradnja ustava realizuju se na kanalima dvonamenskog sistema „Itebej I“, „Jankov most I i II“ i „Rečej.\nMinistar Branislav Nedimović je ponovio činjenice koje je predsednik Mirović naveo kada je reč o višedecenijskom neulaganju u ovoj oblasti, i potvrdio da se sada neće stati sa radovima, uz procenu da možemo u naredne dve do tri godine računati na završetak ovog posla uz podršku od 100 miliona dolara, koju imamo iz Abu Dabi fonda.\n„Veliki regionalni projekti tek slede, a prvi od tri će se raditi u Mačvi“, istakao je Nedimović.


Srbija: Bugarska isporučila donaciju medicinske pomoći\nU Nišu upriličena zvanična isporuka medicinske opreme koju je Republici Srbiji donirala Vlada Bugarske.\nPreciznije, radi se o 300 zaštitnih medicinskih kompleta (odeća za višekratnu upotrebu, nosači vizira i naočale) donirane zdravstvenim ustanovama na jugu Srbije i bolnici u Pančevu.\nNiškom kliničkom centru, Kliničkom centru Vranje i Opštoj bolnici Pančevo donirano je 60 kompleta. Klinički centar Surdulica, Opšta bolnica Pirot i Opšta bolnica Leskovac dobili su po 30 kompleta, dok su domovi zdravlja u Babušnici, Bosilegradu i Dimitrovgradu dobili deset kompleta opreme.\nCeremoniji primopredaje prisustvovali su šef administrativnog okruga Niša Dragana Sotirovski, ambasador Republike Bugarske u Srbiji Radko Blajkov, gradonačelnik Niša Darko Bulatović i zamenik direktora Kliničkog centra Niš dr Vladan Ćosić.\nTokom ceremonije, govornici su istakli važnost saradnje i prijateljstva dveju zemalja i međusobne podrške kako u borbi protiv trenutne pandemije tako i u drugim oblastima. Naglašena je i bezuslovna podrška Bugarske evropskim integracijama Srbije. Zamenik ministra spoljnih poslova Srbije Ivica Tončev predstavljao je srpsko ministarstvo spoljnih poslova. / ibna


Radio JAT - SEDAM GODINA BEZ TOŠETA PROESKOG\nBrojni fanovi okupili su se pored večne kuće Tošeta Proeskog u Kruševu i paljenjem sveća obeležili sedmu godišnjicu njegove smrti. Iako se tragedija dogodila 16. oktobra 2007.godine, sećanje na njegov anđeoski glas i pesme koje je prerano ostavio za sobom ne bledi.\nVeliki broj poštovalaca njegove muzike i dela položio je venac na mestu nesreće, gde je pre šest godina podignut i spomenik. Ova šetnja nazvana je „Maraton ljubavi“, a pored cveća i sveća, ljubitelji Proeskog na spomen-ploču stavili su i crveno srce na kojem je pevačeva slika i naziv manifestacije. Mesto počinka tragično preminulog pevača bilo je tesno za bukete cveća koje su donosili obožavaoci. Grupa maratonaca iz Hrvatske s bakljama je trčala do Tošetovog mauzoleja, gde mu je odala počast i poklonila se „večitom dečaku“.


KALABUHOV: Vrijeme je za zatvaranje OHR-a | Poskok.info\nKALABUHOV: Vrijeme je za zatvaranje OHR-a\nVeleposlanik Rusije u Bosni i Hercegovini Igor Kalabuhov izjavio je da je Ruska Federacija principijelnog stava da je došlo vrijeme za zatvaranje OHR-a “kako bi narodi u BiH sami odlučivali o svojoj sudbini” i da u svojim postupcima brani poziciju međunarodnog prava i Dejtonskog sporazuma, čiji je garant, navodi Srna.\n”Rusija želi igrati pravilno izbalansiranu ulogu. Ako se narušavaju prava Bošnjaka branit ćemo njihova prava, ako se narušavaju prava hrvatskog naroda u BiH branit ćemo njihova prava, a, također, mi ćemo braniti i prava srpskog naroda u BiH”, rekao je Kalahukov novinarima u Banjaluci.\nOn je naveo da je ”OHR postao kočnica na putu uzajamnog dogovaranja za BiH i da je visoki predstavnik postao vaga u balansu snaga u BiH što je anahroni instrument”.\nGovoreći o ”non-paperu”, ruski diplomata je rekao da je postalo vrlo zanimljivo da ”neki spoljni faktori uvijek misle u ime ljudi koji žive na Balkanu, pišu neke papire, prijedloge…”\n”Želim odlučno reći da Ruska Federacija uvažava spoljnopolitičke prioritete BiH i nikako ne želi da se miješa u te stvari, posebno kada je riječ o integraciji u EU. Želimo da prioritet integracije BiH u EU ne bude prepreka za razvoj odnosa Ruske Federacije i BiH”, naveo je Kalabuhov.\nOn je istakao da BiH mora imati mogućnosti i razvoja odnosa sa Ruskom Federacijom i sa svim drugim međunarodnim partnerima koji su bitni za BiH, a da je put BiH u EU stvar njenih konstitutivnih naroda i Europske komisije kako će se to biti.\nOn je podsjetio da se međunarodno pravo zasniva na nizu takvih pravila koja su dogovorena na univerzalnim platformama i podržavaju najširu suglasnost.


Jačanje budžetske discipline | Republika Srpska\nNaslovna Vijesti Jačanje budžetske discipline\nJačanje budžetske discipline\nLideri EU su na samitu napravili prvi korak prema jačanju budžetske discipline unutar briselske organizacije zemalja, pa će od naredne godine, svakog proljeća sve članice Unije davati jedna drugoj na uvid i raspravu svoje državne budžete, koji će nakon toga usvajati nacionalni parlamenti.\nOvaj korak napravljen je u smjeru jačanja stabilnosti evra, a ova kolegijalna rasprava trebala bi da spriječi pojedine zemlje da se previše zadužuju ili da imaju prevelike budžetske deficite, javlja dopisnik Srne iz Brisela.\nProljetni savjet održavaće se između svih članica, a ne samo onih koji su prihvatili evro kao valutu.\nKolegijalni pregled blagajni imaće jasnu osnovu – gledaće se da li se poštuju mastrihtska pravila o dozvoljenom deficitu, dugu i inflaciji.\nBiće uvedene i kazne za prekršioce u vidu suspenzije korištenja nekih evropskih fondova.\nOvo je samo generalna slika, a cijelu konstrukciju će do okobra pripremiti predsjednik Evropskog savjeta Herman van Rompej.\nS ciljem da se pojača povjerenje u evropski finansijski sistem odlučeno je da se od banaka zatraži veća transparentnost, odnosno da banke objave podatke iz kojih će se moći ustanoviti jesu li solventne.\nOvo je specijalno važno zbog toga jer EU želi pokazati da su španske banke zdrave, a ne slabe, kako se već neko vrijeme spekuliše u medijima.\nOdbijen je francusko-njemački prijedlog da se zemljama prekršiocima pravila o deficitu ili dugu, suspenduje pravo glasa u odlukama u evrozoni.\nLideri su odbili prijedlog Francuske da zemlje evrozone osnuju svoj specijalni sekretarijat koji bi ih slijedio u finansijskim i ekonomskim pitanjima. Ovaj Sarkozijev prijedlog „srušila“ je njemački kancelar Angela Merkel.\nSamit lidera EU u Briselu bio je posvećen pitanjima bolje usaglašenosti ekonomskih politika evropskog bloka i uvođenja strožih kazni za članice koje u dužem periodu zabilježe visok budžetski deficit.


Put do Tare kroz park\nŽABLJAK - Mehanizacija pljevaljskog "Rudnika uglja", koju je angažovala eparhija Mileševska, nedavno je na teritoriji kojom gazduje Nacionalni park "Durmitor", probila oko 300 metara puta od manastira Svetog Arhanđela Mihaila do samog korita reke Tare. Direktor NP Tomo Pajović tvrdi da je uzurpirana imovina Nacionalnog parka i da su grubo prekršeni propisi.\n- Za te radove niko nije tražio odobrenje od NP "Durmitor" i njegovog Upravnog odbora, niti od javnog preduzeća "Nacionalni parkovi Crne Gore". Ne znamo ko je organizovao ovu akciju i ko je izvršio nedozvoljene radove. Naša komisija je sačinila zapisnik i pokrenuli smo odgovarajući postupak pred nadležnim državnim instistucijama, kaže Pajović.\nEparhija Mileševska još se nije zvanično oglasila povodom ovih optužbi, ali su iznenađeni izjavama Pajovića, s obzirom na to da je on, kako tvrde, znao za sve aktivnosti oko uređenja tog crkvenog objekta, sagrađenog u 13. veku.\nPajović zaboravlja da je sav posao oko uređenja prostora od manastira do reke Tare urađen uz podršku i sugestije, upravo ljudi iz NP. Predsednik žabljačke opštine Dobrica Šljivančanin, nakon nedavnih razgovora sa Filaretom, trebalo je da posreduje kod odgovornih u NP kako ne bi pravili probleme oko probijanja puta.\nDirektor NP najavio je da će protiv odgovornih osoba iz pljevaljskog Rudnika uglja i SPC pokrenuti krivični postupak pred nadležnim sudom i da će, osim zahteva za izricanje adekvatnih sankcija, tražiti i saniranje terena, odnosno vraćanje u prvobitno stanje, naknadu za pričinjenu materijalnu štetu za veliki broj posečenih stabala, kao i pošumljavanje devastiranog prostora.


Poreski kalendar decembar 2020 - SamSvojGazda\nPoreski kalendar decembar 2020\n7. decembar 2020 – Rok za dostavljanje obaveštenja o zaključenim ugovorima po osnovu estradnih programa u prethodnom mesecu. Obaveštenje se dostavlja na obrascu OZU – Obaveštenje o zaključenim ugovorima o izvođenju estradnog programa zabavne i narodne muzike i drugih zabavnih programa.\n10. decembar 2020 – Rok za podnošenje poreske prijave i plaćanje poreza na premije neživotnih osiguranja za prethodni mesec. Prijava se podnosi na Obrascu PP-PPNO – Poreska prijava poreza na premije neživotnih osiguranja.\n15. decembar 2020 – Rok za plaćanje:\nRok za podnošenje Obrasca PID PDV 1 za novembar mesec ako je u novembru mesecu ispunjen jedan od kriterijuma za sticanje statusa obveznika PDV koji pretežno vrši promet dobara u inostranstvo.\n31. decembar 2020 – Rok za plaćanje obračunate akcize za period od 01. do 15. decembra 2020.\nRok za obračun i plaćanje poreza i doprinosa na zarade i isplatu neto zarada. Takođe, rok za plaćanje doprinosa za obavezno socijalno osiguranje za neisplaćene zarade za novembar 2020. godine


šofer zoki – Gerila\nGerila > šofer zoki\nArhiva prema tagu: šofer zoki\nI tužno i smešno: Strategiju za povratak mladih najavio Šofer Zoki\nMinistar za rad, zapošljavanje, boračka i socijalna pitanja Srbije Zoran Đorđević izjavio je danas da će Koordinaciono telo za praćenje ekonomskih migracija u januaru naredne godine Vladi Srbije predložiti strategiju za povratak u zemlju visokokvalitetne radne snage i studenata koji...\nPorodilje u Srbiji dočekuju praznike BEZ PLATE!\nDržava ponovo kažnjava roditelje! Nakon kašnjenja sa roditeljskim dodatkom, sve porodilje koje platu primaju po starom Zakonu o finansijskoj podršci porodici sa decom ostale su bez plate i objašnjenja zbog čega ih država kažnjava i to pred najradosnije praznike! PROČITAJTE...\nPoslanici u Skupštini Srbije danas su pitali najčešće šta će Srbija da preduzme povodom izjave ambasadora SAD Kajla Skota da je Kosovo suverena država, pregovorima Beograda i Prištine i malim naknadama majkama i porodiljama. Poslanik Narodne stranke Miroslav Aleksić povodom...


Evrokup: Budućnost pred velikim izazovom - Sportske novosti\nNaslovna Košarka Najave i prognoze Košarka Evrokup: Budućnost pred velikim izazovom\nEvrokup: Budućnost pred velikim izazovom\nDvostruki program u Ljubljani, pa Čačak i na kraju Bolonja – košarkaši Budućnosti seriju gostovanja završavaju u utorak od 20 i 30 protiv najjačeg rivala u Evrokupu.\nReputaciju prvog favorita takmičenja Virtus je u dosadašnjem delu sezone maksimalno opravdao – maksimalnim učinkom na 12 mečeva. U Top 16 fazi ostvarili su pobede nad Cedevitom Olimpijom kod kuće (90:76) i Burgom u gostima (99:87).\n“Srećni smo što sa vrhunskim timom možemo da igramo važnu utakmicu. Njihov individualni kvalitet je ispred svih u Evrokupu, dovođenjem Belinelija, ranije Teodosića i Stefana Markovića, govori da im je cilj plasman u Evrokup. Ali, ni u jednu utakmicu, ni sa evroligaškim timovima, nismo ušli sa bijelom zastavom. Veoma poštujemo Virtus, trenera Đorđevića, ali imamo i veliko poštovanje prema sebi. Ako uspijemo da se osvježimo i ako budemo na nivou dobrih izdanja iz ove sezone, možemo da odigramo kvalitetnu utakmicu i da budemo i u igri za pobjedu”, kazao je trener Petar Mijović.\nBudućnost je na startu bila ubedljiva protiv Burga u Morači (108:80), zatim jeizgubila od Cedevite Olimpije u gostima (74:71).\nPrethodni tekstNajbolji igrač ekipe propušta utakmice do sredine februara!\nSledeći tekstEvroliga: Zvezda na teškom gostovanju Efesu!


"Predsednik je rekao da nas očekuje ozbiljna borba i težak posao. Ja bih vezano za Folksvagen bio vrlo oprezan i pažljiv u izjavama. Kažem da ćemo kao država učiniti i više nego što možemo kako bismo ovu investiciju locirali u Srbiji. Ona bi bila od velikog značaja i za državu i za generacije koje dolaze, i dodatno bi učvrstila sliku stabilne i predvidive zemlje kakva Srbija jeste", rekao je Stevanović.\nTu kompaniju može da privuče sve ono što bi bilo interesantno za poslovanje - da poslovanje bude jednostavno, da imaju dobar poslovni ambijent, rekao je Stevanović, naglasivši da je to sve ono što ima Srbija.\n"Da nemamo to što okolne zemlje nemaju ne bismo bili zemlja na Zapadnom Balkanu koja je privukla 50 odsto svih investicija na Balkanu. Mi imamo političku stabilnost, predvidiv poreski sistem, predvidivu i stabilnu fiskalnu politiku, kvalifikovanu i dobru radnu snagu. I to je ono što mi se čini i najdominantnija karakteristika Srbije. Verujem da ćemo da ponudimo više, brže i bolje od ostalih", rekao je Stevanović.\nOn je kazao i da će u Srbiji do kraja godine prosečna plata biti 500 evra ili nešto preko toga.\n"Ovakve investicije su i dobar poziv za ostale investitore, da po dubini i strukturno menjaju našu ekonomiju. To bi bila garancija da se rast prosečnih zarada u Srbiji ubrzao. Brose će imati prosečnu platu od 1.700 evra. Činjenica je da su na severu Srbije plate nešto veće nego na jugu Srbije", ocenio je Stevanović.\nGovoreći o ranijim spekulacijama da će Folksvagen investirati u Srbiju ukoliko prizna nezavisnost Kosova, Stevanović kaže da će odluka kompanije biti isključivo poslovna.\n"Pitanje Kosova i Metohije je drugo i otvoreno pitanje i u ovom kontekstu niko u Srbiji nije spreman da sa tim trguje. Ponudićemo sve ono što okruženje ne može da ponudi, ali ćemo nastaviti sveobuhvatnu borbu za KiM", rekao je Stevanović.\nOn je dodao i da domaći investitori nisu diskriminisani u odnosu na strane, ali naglasio da srpska privreda nema isti potencijal kao nemačka kompanija.\nPONUDILI 14,5 MILIJARDI DOLARA Luj Viton pokušava da kupi Tifani\nFrancuska grupa LVMH, jedna od vodećih u svetu u sektoru luksuzne robe, potvrdila je danas da je dostavila ponudu za preuzimanje juvelirske američke kompanije "Tifani", u vrednosti od 14,5 milijardi dolara.


Velimir Ilić: Od februara se ruše nelegalne kuće : Nadlanu.com\nObjavljeno 25. jan 2014. / 19:20:16\nIako je odziv manji od očekivanog, ministar građevine Velimir Ilić veruje da će efekat donetog zakona, koji je omogućio legalizaciju kuća čak i vlasnicima koji su nelegalnom gradnjom počinili krivično delo, biti zadovoljavajući.\n- Sa novim i ranije podnetim zahtevima, trenutno imamo oko 720.000 zahteva za legalizaciju. Očekujem da će ta brojka dostići 800.000. U odnosu na 1,3 miliona divlje izgrađenih objekata, to neće biti loš rezultat, posebno ako se zna da je veliki broj kuća napušten, da u njima niko ne živi, da su se vlasnici odselili i da uopšte nisu zainteresovani da ih legalizuju - kaže Velimir Ilić.\nKao primer, ministar navodi opštinu Kuršumlija, gde je čak 17 sela potpuno napušteno. Kuće u njima nema ko ni da legalizuje.\nACA LUKAS ZA LEGALIZOVANJE PROSTITUCIJE: Stao sam na stranu…\n- Opštine će morati da naprave popis svih objekata u narednom periodu, pa tako i tih napuštenih kuća. To će biti njihova obaveza, jer mora da se napravi jedinstven registar imovine u Srbiji. Za to je katastar dobio veliku donaciju oko 60 miliona evra, i to mora da se uvede u red. Ne možemo u Evropsku uniju sa nelegalnim objektima, njihov zahtev je da sve mora da bude upisano u katastar - kaže Ilić.\nU Beogradu, gde je divlja gradnja bila najmasovnija, podneto je do sada svega 7.000 zahteva za legalizaciju. To je mali broj za prestonicu u kojoj zvanično, na osnovu ranijih zahteva, ima najmanje 180.000 nelegalno izgrađenih objekata.\nSvi koji do 29. januara podnesu zahtev za legalizaciju ne treba da strahuju da će im kuća biti srušena sve dok se ne okonča pravosnažni postupak kojim se odobrava ili odbija legalizacija. Mirni u tom periodu mogu da budu čak i oni koji su nelegalno gradili po nacionalnim parkovima, što nije dozvoljeno ni po starom, pa ni po novom zakonu. Svoj posao su u velikoj meri završile ili su pri kraju lokalne samouprave, kojima 1. februara ističe rok za određivanje cene legalizacije. Dobijanje građevinske dozvole za kuću od 100 kvadrata biće skuplje bar za 1.500 evra.


Industrijski park „Mihajlo Pupin“ projekat od strateškog značaja\nPredsednica Vlade Republike Srbije Ana Brnabić učestvovala je danas na vebinaru posvećenom promociji Industrijskog parka „Mihajlo Pupin“ u Beogradu, u organizaciji Privredne komore Srbije i kineske građevinske kompanije „China Road & Bridge Corporation” (CRBC).\nBrnabić je tom prilikom ocenila da je to projekat od strateškog značaja za našu zemlju, koji će, kako je istakla, otvoriti vrata domaćim, ali i stranim stručnjacima iz IKT industrije, kao i startap inovacionim kompanijama.\nOvo je samo još jedna karika u lancu sveobuhvatnog čeličnog prijateljstva Srbije i Narodne Republike Kine. Kompaniju CRBC smo prepoznali kao partnera koji je pouzdan, brz i efikasan i na koga možemo da se oslonimo, zbog čega smo ponosni, istakla je premijerka.\nOna je ukazala na to da je, pored strateške saradnje sa kineskim kompanijama, koje će dobiti priliku da šire poslovanje, otvaraju istraživačko-razvojne centre u Srbiji i prenose svoje znanje iz oblasti inovacija, od izuzetne važnosti i to što će otvaranje tog industrijskog parka doprineti tranformaciji srpske ekonomije, modernizaciji i pre svega, ostanku mladih stručnjaka u zemlji.\nZainteresovani smo da što pre krenemo u izgradnju Industrijskog parka „Mihajlo Pupin“ i potpišemo ugovore sa njegovim budućim stanovnicima, rekla je Brnabić.\nPrema njenim rečima, Srbija se trudi da u ekonomiji i spoljnoj politici uspešno drži otvorena vrata prema svetu, jer se pokazala kao jedna od retkih zemalja u kojima se Istok i Zapad uspešno sreću.\nNa konferenciji su učestvovali i ambasadorka Narodne Republike Kine u Srbiji Čen Bo, ministar bez portfelja u Vladi Srbije zadužen za inovacije i tehnološki razvoj Nenad Popović, predstavnici kompanije CRBC, predstavnik Privredne komore Srbije Mihajlo Vesović i predstavnik Razvojne agencije Srbije Radoš Gazdić.\nInovacije kao ključni faktor razvoja privrede\nMinistar bez portfelja u Vladi Republike Srbije zadužen za inovacije i tehnološki razvoj Nenad Popović najavio je danas da će, zajedno sa kineskim partnerima, biti formirana najinovativnija i tehnološki najnaprednija ekonomska zona u Evropi – Industrijski park "Mihajlo Pupin" u Borči, koji će napraviti od Beograda novi "evropski Šenžen".\nPopović je na međunarodnoj onlajn konferenciji, na kojoj su kompanijama iz Kine i Evrope predstavljeni potencijali za ulaganje u taj industrijski park, rekao da je primena koncepta industrijskih parkova Kinu dovela na lidersku poziciju u području inovacija i industrijskog rasta.\nOn je naglasio da su implementacijom ideje "Pojas i put" kreirani temelji kontinuiranog razvoja veza između NR Kine i ostatka sveta, a da je Srbija jedan od najvažnijih partnera Kine u okviru projekta "Pojas i put" u Evropi.\nMi imamo mogućnosti da model inovacionog rasta Kine primenimo i kod nas jer je Srbija zemlja u kojoj se inovacije i nove tehnologije izuzetno vrednuju, istakao je ministar.\nPrema njegovim rečima, Srbija, iako mala zemlja za kineske pojmove, sa 7,5 miliona stanovnika, ima fantastičan izvoz IT proizvoda i usluga, koji premašuje dve milijarde evra.\nPopović je napomenuo da je Vlada Srbije prepoznala inovacije kao ključni faktor razvoja privrede i ulaganjem u infrastrukturu omogućila transfer znanja u privredu.\nŽelimo da Industrijski park "Mihajlo Pupin" u budućnosti bude glavna destinacija za investicije iz Kine i ključna tačka industrijske i tehnološke saradnje naše dve zemlje, odakle ćemo u budućnosti ostvarivati zajednički ekonomski uticaj na celu Evropu, poručio je on.\nMinistar je ukazao na to da prijateljstvo Srbije i Kine, osim ekonomske, ima i važnu političku dimenziju.\nKina principijelno podržava teritorijalni integritet i suverenitet Srbije po pitanju naše južne pokrajine Kosovo i Metohija, dok Srbija pruža nedvosmislenu i doslednu podršku politici „jedne Kine“, naveo je on.\nPopović je takođe izrazio zahvalnost Kini na pomoći koju je pružila Srbiji u vremenu pandemije koronavirusa.\nPrijatelji se poznaju u nevolji, a Kina je time potvrdila čelično prijateljstvo naša dva naroda koje su izgradili predsednik NR Kine Si Điping i predsednik Srbije Aleksandar Vučić. Budite uvereni da će Srbija uvek biti lojalan partner Kini, zaključio je ministar.\nNa onlajn konferenciji učestvovali su predsednica Vlade Ana Brnabić, ambasadorka Kine u Srbiji Čen Bo, predstavnici Privredne komore Srbije i Razvojne agencije Srbije, kao i više od 200 predstavnika kompanija iz oblasti automobilske industrije, mašinstva, elektronike, industrije prerade hrane, kao i brojni stručnjaci iz oblasti inovacija, istraživanja i razvoja, veštačke inteligencije, elektronske trgovine.


Novi stanovi za osam romskih porodica u Kaknju - informativa.ba\nVijesti BiH Novi stanovi za osam romskih porodica u Kaknju\nNovi stanovi za osam romskih porodica u Kaknju\nU kakanjskom naselju Varda danas je osam romskih porodica dobilo ključeve i uselilo u nove stanove izgrađene u okviru pete zgrade za potrebe socijalnog stanovanja.\nSvečanosti useljenja prisustvovali su rukovodilac Odjela za društveni razvoj, civilno društvo i prekograničnu saradnju pri Delegaciji Evropske unije u BiH Massimo Mina, šef Misije OSCE-a u BiH Jonathan Moore, predstavnici institucija i donatora koji su podržali izgradnju zgrada socijalnog stanovanja, te brojni drugi gosti.\nZgrada je izgrađena u okviru projekta "Akcija Roma”, koji predstavlja podršku socijalnom uključenju ranjivih romskih porodica u područjima pogođenim poplavama putem obezbjeđenja stambenih jedinica i socio-ekonomskih mjera s aktivnim učešćem državnih i lokalnih vlasti.\nProjekt se finansira iz sredstava Evropske unije, kroz instrument predpristupne pomoći, a kofinansiraju ga lokalne vlasti. Projekt implementira Humanitarna organizacija “Hilfswerk Austrija International” u partnerstvu s njemačkom organizacijom ASB i Udruženjem Romski informativni centar “Kali Sara”, a svi radovi na izgradnji zgrade koštali su oko 350.000 KM.\nRealizaciju projekta Općina Kakanj je pomogla sufinansiranjem, kroz dodjelu zemljišta, obezbjeđenje potrebnih dozvola, priključenjem zgrade na komununalnu infrastrukturu, te vanjskim uređenjem.\nFederalno ministarstvo raseljenih oosba i izbjeglica izdvojilo je 100.000 KM za sedam projektnih općina u FBiH, a Ministarstvo rada, socijalne politike i izbjeglica ZDK-a izdvojilo je 50.000 KM za općine Kakanj i Zavidovići i za grad Zenica.\nDa bi se osigurao prostor za izgradnju zgrade realizirano je rušenje improviziranih i bespravno izgrađenih objekata u ovom naselju, nakon čega je realizirana i izgradnja potpornog zida, a potom i izgradnja stanova, koji se daju na korištenje, a vlasnik stanova ostaje Općina Kakanj.\nU skorijem periodu može se očekivati i izgradnja šeste po redu zgrade socijalnog stanovanja u naselju Varda, koja će se graditi uz pomoć donatorskih sredstava.\nOznake: #stanovi #Romi #Kakanj\nRomi danas slave Đurđevdan BiH


125 GODINA ŠKODA BRENDA: ZNAČAJNA MESTA - ŠKODA Storyboard\nŠKODA je zastupljena na preko sto tržišta na svetu. Proizvodi se u Evropi, Indiji i Kini. 125 godina nakon osnivanja, ŠKODA je brend koji uspešno posluje širom sveta. Upoznajte se sa ŠKODA istorijom.\nMesta povezana sa ŠKODA brendom možete pronaći širom sveta, od egzotičnog Novog Zelanda i glamuroznog Pariza do Mlade Boleslave.\nMlada Boleslav (Češka Republika)\nMlada Boleslav je sedište menadžmenta kompanije ŠKODA i glavnog proizvodnog pogona. Skoro 590.000 automobila izašlo je iz fabričkih pogona u 2019. godini, a od ovog broja 260.000 automobila je najprodavaniji model ŠKODA OCTAVIA. Modeli FABIA, SCALA, KAMIQ i KAROQ takođe se proizvode u Mladoj Boleslav. Pored toga, u ovoj fabrici napravljeno je 570.000 motora i 570.000 menjača, i preko 2.312.000 osovina. Ponos i radost moderne fabrike su, između ostalog, novi pogon za farbanje, jedan od najnaprednijih i ekoloških objekata ovog tipa u Evropi, kao i Data centar sa najmoćnijim super kompjuterom u Češkoj Republici koji može da izvrši dve milijarde računskih operacija u sekundi. ŠKODA je danas jedina kompanija koja proizvodi i razvija putničke automobile u Češkoj. U proleće 1991. godine, kada je kompanija integrisana u WV grupaciju, sektor za razvoj u Mladoj Boleslav imalo je 600 zaposlenih, ali je taj broj povećan na 1.170 do 1999. godine. U aprilu te godine sektor je preseljen u novi centar, staklenu zgradu pored reke Jezera, koja je dobila nadimak „češalj“, simbolično po prvobitnoj upotrebi lokacije u kojoj je u 19. veku bila fabrika prediva. ŠKODA Centar za tehnologiju i razvoj otvoren je 2008 godine. U septembru 2014. godine pušten je u rad centar za razvoj motora, dok je centar za razvoj menjača premešten u isti objekat. Trenutno u Mladoj Boleslav na tehnološkom razvoju radi preko 2.000 kvalifikovanih stručnjaka.\nKvasiny (Češka Republika)\nTradicija proizvodnje automobila u mestu Kvasiny, gradu u istočnoj Češkoj, datira još od 1934. godine, kada je u fabrici naoružanja pronalazača Františeka Janečeka otvorena radionica za proizvodnju automobila. Kompanija je pored oružja proizvodila jeftine i osnovne verzije automobila i motocikle Java. ŠKODA priča je započeta je 13 godina kasnije (1947), kada su iskusni lokalni radnici dobili zadatak da rade na prestižnom vodećem modelu kompanije, automobilu SUPERB sa šest ventila. Nije slučajno što je moderna istorija ovog modela zadržala veze sa fabrikom u Kvasiny. Ovde su napravljeni neki kultni ŠKODA modeli, uključujući vanvremenski i elegantni FELICIA kabriolet ili cupe 110 R. Poslednjih godina fabrika Kvasiny je pretrpela jedan od najvećih modernizacija i proširenja u svojoj dugoj istoriji. Ovde se danas proizvode SUPERB limo i combi verzije, uključujući i SUPERB iV plug-in hibrid, kao i SUV modeli KODIAQ i KAROQ. Kompanija je prošle godine u ovoj fabrici proizvela preko 320.000 vozila, premašivši rekord od prethodne godine kada je proizvedeno 300.000 automobila.\nVrchlabi (Češka Republika)\nVozila proizvedena u Vrchlabi kupci su već cenili u 19. veku, jer je originalna firma „Petera i sinovi, engleska fabrika sedlarskih proizvoda“ osnovana 1864. godine! 1908. godine automobilska karoserija dodata je u fabričku proizvodnju konjskih zaprega, sanki i drugih proizvoda. U međuratnim godinama proizvedene su karoserije za ŠKODA modele TATRA i WALTER, kao i za nemačke, italijanske, engleske i američke automobile. Nakon širenja firme tokom Drugog svetskog rata, kompanija je nacionalizovana i postala je deo ŠKODA brenda. Prvi automobil sa logom krilate strelice koji je ovde proizveden je popularni model ŠKODA 1101 Tudor. Uvođenje metalnih delova za model ŠKODA 1200 je bila glavna tehnološka prekretnica. Vrchlabi je postao proizvodno mesto za veliki broj praktičnih ŠKODA vozila, uključujući i ambulantna vozila i vrhunske verzije modela ŠKODA 120. Ovde je započeta i masovna proizvodnja modela FAVORIT i FORMAN, kao i modela FELICIA i FELICIA Fun. Takođe, ovde je kasnije proizveden najprodavaniji model ŠKODA OCTAVIA. Postrojenje je 2012. godine transformisano u proizvođača savremenih automatskih menjača sa dva kvačila, a prošle godine je ovde proizvedeno oko 556.000 komada (ukupna proizvodnja je prešla tri miliona). Menjač DQ200 koristi se u proizvodnji ŠKODA modela i automobila drugih proizvođača Volkswagen koncerna.\nGlavni grad Češke je povezan sa razvojem brenda iz Mlade Boleslava. Na ulicama Praga javnost je prvi put videla LAURIN & KLEMENT motocikle (1899), kao i prvi automobil kompanije Voiturette A iz 1905. godine. Brojne druge premijere održane su na izložbenom prostoru u praškom okrugu Holešovice i Palati sajam, gde je u novembru 2019. godine predstavljena i četvrta generacija modela ŠKODA OCTAVIA. U Pragu je i baza ŠKODA dizajn sektora u Art Nouveau zgradi, u kojoj tim dizajnera radi na razvoju novih modela. Jedna od ŠKODA AUTO DigiLab kancelarija je u Pragu, a ostale u Tel Avivu, Puneu u Indiji i Pekingu u Kini. Stručnjaci specijalizovani za ovu oblast rade na brojnim inovativnim projektima pametne mobilnosti, eMobilnosti, AI i Smart Cities. U Pragu su razvili projekat BeRider električni skuter, kao i HoppyGo aplikaciju za iznajmljivanje automobila. Još jedan projekat vredan pomena je Citymove, prva multimedijalna transportna aplikacija kreirana za glavni grad Praga. U Pragu je u glavnom okrugu Holešovice pozicioniran i sektor ŠKODA IT specijalista.\nKompanija za proizvodnju automobila Bratislava Automobile Works, poznatija kao BAZ, osnovana u aprilu 1971. godine u opštini Devinska Nova Ves u prestonici Slovačke. Ovde se od 1982. do 1984. godine proizvodio ŠKODA GARDE cupe, a 1987. njegov savremeniji naslednik RAPID. Nakon Plišane revolucije kompanija je privatizovana od strane Volkswagen grupe (1991), a od 2008. godine ovde se pored VW modela proizvode i ŠKODA automobili: OCTAVIA, zatim ŠKODA CITIGO i potpuno električni CITIGOe iV model.\nSa preko pet miliona stanovnika, Pune je osmi po veličini grad u Indiji u kojem se nalazi fabrika koja proizvodi ŠKODA RAPID automobile (druga indijska fabrika u Aurangabadu proizvodi modele OCTAVIA, KODIAQ i SUPERB), novi Centar za razvoj softvera i jedna od ekspozitura ŠKODA AUTO DigiLab. ŠKODA i Volkswagen Group otvorili su u januaru 2019. u mestu koje je 30 kilometara severno od Pune novi Tehnološki centar. Aktivno prisustvo na važnom i rastućem indijskom tržištu omogućava ŠKODA brendu da postigne visok stepen lokalizacije, sa krajnjim ciljem da napravi gotovo sve komponente vozila u samoj Indiji. Tehnološki centar u gradu Pune bio je prvi korak i ambiciozni INDIA 2.0 projekat koji ŠKODA vodi u okviru Volkswagen koncerna. ŠKODA je zadužena za planiranu ofanzivu koncerna na tržištu Indije.\nNizhny Novgorod and Kaluga (Rusija)\nTradicionalno snažno prisustvo ŠKODE u Ruskoj Federaciji započeto je pre više od 100 godina. Oko jedna trećina LAURIN & KLEMENT ukupne proizvodnje odlazila je u imperijalnu Rusiju, jer su proizvodi kompanije bili dovoljno izdržljivi za najzahtevnije uslove na putu. Kada je posada polu kabrioleta ŠKODA RAPID na svom putovanju oko sveta 1936. godine prošla kroz Kalugu, nije mogla ni da zamisli da će budući moderni RAPID modeli posle toliko vremena biti proizvedeni u novoj fabrici u ovom mestu. U Rusiji postoji još jedna fabrika koja proizvodi ŠKODA automobile u mestu Nizhny Novogord. Pored modela OCTAVIA i KODIAQ, u decembru 2019. godine započeli su i sastavljanje kompaktnih KAROQ SUV vozila od isporučenih kompleta delova i komponenti. Pored gradova Mlada Boleslav, Kvasiny i Ningbou u Kini, Nizhny Novgorod je dodat na listu mesta gde se proizvodi model KAROQ .\nŠKODA automobili su veoma popularni u najmnogoljudnijoj zemlji na planeti, koja je već desetu godinu najveće nacionalno tržište. Izvoz u Kinu započeo je 1930-ih, kada je bio popularan jednolitarski četvorocilindrični model ŠKODA POPULAR. Do 1936. godine proizvođač automobila imao je pet filijala u Kini, a proizvodnja modernih automobila započeta je 2007. Masovna proizvodnja se trenutno odvija u pogonima u Nanjing (KAMIQ, KAMIQ GT, SUPERB), Ningbo (OCTAVIA, KAROQ), Changsha (KODIAQ, KODIAQ GT) i Yucheng (RAPID). Nanjing, je tokom istorije nekoliko puta bio glavni grad Kine, a danas je jedan je od glavnih ŠKODA proizvodnih pogona za ŠKODA brend.\nGlamurozno i poznato odmaralište u Kneževini Monako, čiji su vladari iz porodice Grimaldi generacijama bili strastveni ljubitelji automobila, više je od mesta u kojem se održavaju tradicionalne Formule 1 trke. U januaru 1912. češki aristokrata Saša Kolovrat Krakowsky vozio je model Laurin & Klement u drugoj godini ove prestižne trke. Veliki uspeh je ostvaren 1930-ih sa modelima ŠKODA POPULAR i RAPID. Šezdesetih godina ŠKODA OCTAVIA je tri godine zaredom bila prva u svojoj klasi. Ostali trijumfi vredni pomena su takmičenje iz 1977. sa modelom ŠKODA 130 RS, četiri pobede sa modelom FAVORIT HATCHBACK (1991-1994) i nedavni uspesi sa modelom ŠKODA FABIA RALLY 2. ŠKODA je verovala da će ostvaren uspeh privući kupce, a oni su 1936. naručili MODEL ROADSTAR u specijalnom izdanju pod nazivom POPULAR MONTE CARLO*. Od 2011. godine, kada je FABIA MONTE CARLO* prvi put premijerno predstavljena, u čast sportskim uspesima odabrani ŠKODA modeli su unapređeni sportskim karakteristikama. Od 2014. do 2019. godine verzijama ŠKODA CITIGO, RAPID i RAPID SPACEBACK MONTE CARLO* u avgustu 2019. godine pridružile su se MONTE CARLO* verzije modela SCALA i KAMIQ.\n* Monte-Carlo je registrovana marka Monaco Brands.\nOtahuhu (Novi Zeland)\nAotearoa je naziv lokalnog stanovništva Maora za Novi Zeland i najudaljenije je tržište ŠKODA brenda. Ali to ne znači da kompanija nema čvrste korene na ovom tržištu. Šezdesetih godina prošlog veka, iskusni konstruktor karoserije Josef Velebny odigrao je glavnu ulogu u razvoju i proizvodnji prvog automobila na Novom Zeland. Prepoznatljivi model TREKKA se proizvodio u period 1966-1972 i bio je zasnovan na modelu OCTAVIA. Model SUPERB napravljen u Otahuhu je prethodnik današnje SUV ofanzive kompanije. Izvozio se na tržišta Fidžija i Okeanije, a rastavljeni primerci vozila su završili u Pakistanu i Australiji. TREKKA je bio kvalitetan i izdržljiv automobil, koji je čak 2003. godine predstavljao Novi Zeland na prestižnom Venecijanskom bijenalu dizajna i umetnosti.\nŠKODA automobili su popularni u Izraelu još od početka 1990-ih. Izrael je sa udelom od 54,2% 2011. godine oborio rekord u poređenju sa preko 100 nacionalnih tržišta. Češki proizvođač ŠKODA je postepeno postao najuspešniji evropski brend automobila i četvrti svetski brend automobila u Izraelu. Svetska premijera modela SCALA održana je u decembru 2018. godine u Tel Avivu. Krajem 2017. godine ŠKODA je pokrenula zajedničku investiciju komanijom Champion MOTORS, uvoznikom ŠKODA brenda na ovom tržištu. Zajednička saradnja je unapređena 30. maja 2018. godine otvaranjem nove kompanije ŠKODA AUTO DigiLab Israel Ltd u Tel Avivu. Ova kompanija je usmerena na jačanje ŠKODA digitalnih razvojnih kapaciteta primenom lokalnog znanja, traženjem perspektivnih lokalnih start-up preduzeća, razvojem usluga digitalne mobilnosti, IT tehnologija i inovacijom hardvera i softvera. Raznovrstan spektar partnerstava jedan je od ključnih stubova razvoja proizvođača automobila. Samo u Izraelu kompanija radi sa desetak perspektivnih start-up preduzeća, poput Chakratec ili Anagog, u kojima je ŠKODA čak i kupila udeo u vlasništvu. Strateško ulaganje u izraelsku kompaniju daje ŠKODI pristup novim AI i Big Data tehnologijama. Izraelski inovatori rade i na novim idejama u oblastima kibernetičke sigurnosti, automobilskih senzora, povezivanja, eMobilnosti, infotaimenta i 4.0 industrije, koje će biti presudne u budućnosti.\nPočetkom 20. veka zemlja koja proizvodi najviše automobila na svetu nije bila ni Nemačka ili SAD, a ni Kina, već Francuska. Zbog toga su se svi koji su želeli da pomaknu granice u proizvodnji automobila odlazili u Pariz. Među njima je bio i Vaclav Klement, jedan od osnivača kompanije iz Mlade Boleslav. U jesen 1898. godine njegovog saradnika Vaclava Laurina je inspirisao nepraktičan “motciklet“ koji su napravili braća Verner, da dizajnira globalno jedinstveni motorcikl čiji je pogonski sistem i danas savremen. Ne možemo zaboraviti ni sajam automobila u Parizu na kojem su premijerno predstavljeni modeli poput prve verzije ŠKODA OCTAVIA (1996). ŠKODA je 2004. godine postala zvanični partner legendarne biciklističke trke Tour de France, sportskog događaja koji ne bi bio moguć bez flote pouzdanih i praktičnih vozila zvaničnog partnera. Takođe, dizajneri kompanije su od Bohemian stakla kreirali jedinstven trofeje za ovaj događaja. Trofej je u centru pažnje na završnici trke, koja je tradicionalno završava u Parizu.\nPovezane priče Na osnovu tagova: 2020, CITIGO, CITIGOᵉ iV, FABIA, KAMIQ, KODIAQ, OCTAVIA, RAPID, SUPERB